Privaatsustingimused - KPG Kaubanduse OÜ\nTeie privaatsus on meile väga oluline. Privaatsustingimused annavad ülevaate KPG Kaubanduse OÜ andmetöötlemise põhimõtetest. Siit saate täpse ülevaate selle kohta, mis isikuandmeid, milleks ja mis alusel me töötleme.\n1.1. Käesolevad Privaatsustingimused kohalduvad kõikidel juhtudel, mil KPG Kaubanduse OÜ (edaspidi KPG) töötleb füüsiliste isikute isikuandmeid, kelle kohta on KPG-l teavet või teave, millega on võimalik füüsiline isik tuvastada, näiteks MAGAZIIN kaupluste kliendikaardi omanikud, www.kpg.ee hulgimüügi e-poe registreeritud kliendid (edaspidi nimetatud ka klient), füüsilisest isikust koostööpartnerid, töötajad ja tööle kandideerijad (edaspidi nimetatud kõik koos ka andmesubjetk).\n1.2. Isikuandmed on igasugune teave, mis on seotud Teie kui üheselt tuvastatud või tuvastatava füüsilise isikuga.\n1.3. Isikuandmete töötlemine on isikuandmete või nende kogumitega tehtav automatiseeritud või automatiseerimata toiming, nagu kogumine, dokumenteerimine, korrastamine, struktureerimine, säilitamine, kohandamine ja muutmine, päringute tegemine, lugemine, kasutamine, edastamise, levitamise või muul moel kättesaadavaks tegemise teel avalikustamine, ühitamine või ühendamine, piiramine, kustutamine või hävitamine.\n1.4. KPG Kaubanduse OÜ (reg.kood 11073226, Räpina mnt 15, Võru linn, 65606 Võrumaa), on Teie isikuandmete vastutav töötleja.\n1.5. Käesolevad Privaatsustingimused kohalduvad kõikidel juhtudel, mil KPG töötleb füüsilise isiku isikuandmeid, mis on KPG-le isiku poolt avaldatud või teatavaks saanud muul viisil. Privaatsustingimused on KPG ja andmesubjekti vahel sõlmitud lepingu lahutamatuks osaks.\n1.6. Kui Teil tekib mis tahes küsimusi oma isikuandmete kohta või soovite esitada taotlusi, võtke meiega ühendust e-posti aadressil andmekaitse@kpg.ee, telefonil +372 78 21364 või posti teel aadressil Räpina mnt 15, Võru linn, 65606 Võrumaa.\n2.1. KPG lähtub isikuandmete töötlemisel järgmistest põhimõtetest:\n(1) Seaduslikkus, õiglus ja läbipaistvus. Isikuandmete töötlemiseks on olemas selleks seadusest tulenev alus, näiteks nõusolek. Isikul on piisav teave ja informatsioon selle kohta, kuidas tema andmeid töödeldakse.\n(2) Eesmärgipärasus. Isikuandmeid kogutakse täpselt kindlaksmääratud ja õiguspärastel eesmärkidel. Isikuandmeid ei töödelda hiljem viisil, mis on algse töötlemise eesmärgiga vastuolus.\n(3) Võimalikult väheste andmete kogumine. Kogume üksnes vajalikke isikuandmeid. Kui isikuandmed ei ole enam vajalikud, siis need kustutatakse või arhiveeritakse.\n(4) Õigsus. Andmed on õiged ja vajadusel ajakohastatud. Tarvitusele on võetud mõistlikud meetmed selleks, et ebaõiged isikuandmed kustutataks või parandataks viivitamatult.\n(5) Säilitamise piirang. Isikuandmeid säilitatakse ainult nii kaua kui vaja. Täpsemalt seni, kuni on andmete säilitamine vajalik selle eesmärgi täitmiseks, milleks isikuandmeid töödeldi. Kui seaduses on ette nähtud teatud dokumentide säilitamise tähtaeg, siis säilitatakse neid andmeid seaduses määratud tähtajani.\n(6) Usaldusväärsus ja konfidentsiaalsus. Andmete töötlemisel rakendatakse ajakohaseid tehnilisi ja korralduslikke meetmed, et tagada isikuandmete turvalisus, sh kaitse loata või ebaseadusliku töötlemise eest ning juhusliku kaotamise, hävitamise või kahjustamise eest.\n(7) Vaikimisi ja lõimitud andmekaitse. Kõik kasutatavad süsteemid vastavad asjakohastele tehnilistele kriteeriumitele. Vajalikud andmekaitse meetmed võetakse tarvitusele iga info- või andmesüsteemi uuendamisel või kasutusele võtmisel, sh viiakse vajadusel läbi andmekaitsealane mõjuhinnang.\n2.2. Teie isikuandmeid töötlevad ainult selleks õigustatud isikud.\n3. ISIKUANDMED, MIDA TÖÖDELDAKSE\nKPG töötleb muuhulgas järgmisi isikuandmeid:\nKliendi poolt kliendikaardi väljastamisel avaldatud isikuandmeid (nimi, sugu, sünnipäev, telefon, e-post, aadress);\nKliendi poolt KPG hulgimüügi e-poes www.kpg.ee kliendiks registreerimisel ja kauba tellimisel avaldatud isikuandmeid (nimi, e-post, telefon, aadress);\nTeenuse tarbimisel tekkivaid isikuandmeid (nt kaupluses või e-poes ostetud toodete info);\nKauba vedaja kontaktandmeid;\nMuu andmesubjekti ja KPG vahel lepingu sõlmimise ja/või sõlmitud lepingu täitmise raames saadud andmesubjekti isikuandmeid;\nAndmesubjekti ja KPG tavapärase suhtluse käigus (e-kiri, post) avaldatud isikuandmeid;\nTöölepingu sõlmimisel avaldatud isikuandmeid (nt töötaja kontaktandmed, puhkuseandmed, haiguspäevade andmed, palgaarvestus, pangakonto nr, maksuandmed)\nTööle kandideerimisel (i) kandideerija poolt KPG-le töölepingu sõlmimise eesmärgil edastatud isikuandmeid; (ii) CV-s soovijana märgitud isikult saadud andmeid; ja (iii) riiklikest andmekogudest ja registritest (äriregister, ametlikud teadanded) saadud andmeid ning kandidaadi enda avalikustatud (sotsiaal)meediast kogutud andmeid.\nKPG veebilehe www.magaziin.ee ja www.kpg.ee külastamise ja kasutamise tulemusena tekkivaid isikustamata isikuandmeid;\nMAGAZIIN kauplustes valvekaamera kasutamise tulemusena tekkivad isikuandmed.\n4.1. KPG töötleb isikuandmeid kliendi nõusoleku või seaduse alusel. Seadusest tulevaks isikuandmete töötlemise aluseks on muuhulgas KPG ja andmesubjekti vaheline leping või KPG õigustatud huvi.\n(1) Nõusolek. Nõusoleku alusel töötleme isikuandmeid üksnes nendes andmetöötluse piirides, milleks isik on nõusoleku andnud. Nõusolek võib olla antud nii kirjalikult, elektrooniliselt või suuliselt. Nõusoleku alusel töötleb KPG näiteks kliendi isikuandmeid pakkumiste, kliendikaardi soodustuste ja uudiskirjade edastamiseks juhul kui klient on selleks soovi avaldanud. Nõusolek on tähtajatu ja kehtib kuni selle tagasivõtmiseni. Teil on õigus igal hetkel oma nõusolek tagasi võtta (vt selle kohta täpsemalt Privaatsustingimuste punkt 8.5). Nõusoleku tagasivõtmine ei mõjuta enne tagasivõtmist nõusoleku alusel toimunud isikuandmete töötlemise seaduslikkust.\n(2) Lepingu sõlmimiseks või täitmiseks vajak andmetöötlus. Lepingu sõlmimise või täitmise alusel töötleme isikuandmeid eelkõige järgmiselt:\n• MAGAZIIN kaupluse kliendikaardi omanike isikuandmete töötlemine kliendikaardi väljastamiseks ja isiku tuvastamiseks, lepinguliste kohustuste täitmiseks ja vajadusel kliendiga suhtlemiseks (nt kliendi teabenõudele vastamiseks, kliendi teavitamiseks leitud kliendikaardist);\n• KPG hulgimüügi e-poe www.kpg.ee kliendi isikuandmete töötlemine tellimuse täitmiseks (nt kauba kohale\ttoimetamiseks), arve edastamiseks ja vajadusel kliendiga suhtlemiseks;\nKauba vedajate isikuandmete töötlemine kauba veo korraldamiseks;\nMuu andmesubjekti isikuandmete töötlemine müügilepingu või koostöölepingu sõlmimiseks või täitmiseks;\nTöötaja isikuandmete töötlemine töölepingu sõlmimiseks või täitmiseks;\nTööle kandideerija isikuandmete töötlemine töölepingu sõlmimiseks. Tööle kandideerija isikuandmeid töötleme töölepingu sõlmimise ja õigustatud huvi alusel.\n(3) Õigustatud huvi. Õigustatud huvi alusel töötleme isikuandmeid eelkõige järgmistel eesmärkidel:\nKliendi isikustamata andmete (vanus, sugu, aadress, ostuinfo) analüüsimine ettevõttesisese müügistatistika/aruandluse koostamiseks, et parandada kaupade kättesaadavust, valikut ja kvaliteeti;\nKliendi isikustamata andmete analüüsimine müügikampaaniate korraldamiseks ning kliendirahulolu uuringute teostamiseks.\nVajadusel andmesubjekti isikuandmete töötlemine õigusnõuete esitamiseks;\nÕigustatud huvi alusel töötleme teie isikuandmeid alles pärast põhjalikku huvide kaalumist, kui on tuvastatud, et isikuandmete töötlemine on vajalik ning vastavuses andmesubjekti huvide ja õigustega.\nKPG võib koguda www.magaziin.ee ja www.kpg.ee veebilehtede külastajate ja kasutajate kohta andmeid „küpsiste" (so andmeblokk, mis talletatakse külastaja arvuti või mõne muu seadme kõvakettale) kaudu. KPG võib „küpsiste" kaudu kogutud isikustamata andmeid analüüsida selleks, et muuta reklaamid asjakohasemaks, analüüsida veebilehe külastatavust (sh veebilehe kliendisõbralikumaks muutmiseks), analüüsida klientide paiknemist piirkonniti jms tegevusteks. Veebileht küsib Teilt luba „küpsiste" kasutamiseks.\n(4) Isikute ja vara kaitse eesmärgil kasutab KPG MAGAZIIN kauplustes valvekaameraid (isikuandmete kaitse seaduse § 14 lg 3). Kogutavaid andmeid kasutatakse ainult nende kogumise eesmärgist lähtuvalt, so üksnes isikute ja vara kaitseks. Valvekaamerate kasutamise teade on paigaldatud MAGAZIIN kauplustesse, teates on märgitud volitatud töötleja nimi ja kontaktandmed kui valveteenust osutab volitatud töötleja. Juurdepääs valvekaamerale ja selle salvestisele on üksnes tööülesandeid täitval turvatöötajal ja turvajuhil, kaupluse juhatajal ja juhatuse asetäitjal, sh vajadusel KPG juhtkonnal. Videosalvestis võidakse väljastada riigi ametiasutuse ametnikule vastavalt kehtivale seadusandlusele.\n4.2. Lisaks eeltoodule võib KPG töödelda isikuandmeid: (5) seadusest tuleneva kohustuse täitmiseks, mida peame järgima (nt raamatupidamis- või maksuseadustest tulenevad nõuded); või (6) andmesubjekti või mõne muu füüsilise isiku eluliste huvide kaitseks.\n5.1. KPG võib edastada andmesubjektide isikuandmeid oma lepingupartneritele (volitatud töötleja) koostöölepingu raames ja eesmärgil. Sellisteks lepingupartneriteks on näiteks: reklaami- ja turunduspartner (nt pakkumiste, kliendikaardi soodustuste ja uudiskirjade edastamine e-kirja teel kliendile, kes on selleks soovi avaldanud); postiteenuse ja/või logistikateenuse pakkuja; majandusarvestuse ja personaliandmebaasi pakkuja; valveteenuse osutaja.\n5.2. Volitatud töötlejad võivad isikuandmeid töödelda tingimusel, et isikuandmete töötlemise eesmärk ja töötlus on seaduslik. Volitatud töötlejad töötlevad isikuandmeid pooltevahelise lepingu alusel üksnes isikuandmete kogumise eesmärgist lähtuvalt ja vastavalt KPG juhistele.\n5.3. Lisaks volitatud töötlejale võib KPG edastada andmesubjekti isikuandmeid kolmandatele isikutele, kellele KPG võib avaldada või on kohustatud avaldama isikuandmeid seadusest tulenevate kohustuste täitmiseks.\nKPG on võtnud tarvitusele asjakohased tehnilised ja korralduslikud meetmed, et tagada isikuandmete kaitse vastavalt kehtivale seadusandlusele.\n7. ANDMETE SÄILITAMISE TÄHTAEG\n7.1. Isikuandmeid säilitame ainult seni, kuni see on vajalik eesmärgi täitmiseks, milleks neid töödeldakse. Isikuandmete säilitamisel lähtume eelkõige järgmistest põhimõtetest:\n• Lepingu alusel töödeldavaid isikuandmeid säilitame nii kaua, kuni kestab kliendi-/lepinguline suhe ja 3 aastat pärast kliendi-/lepingulise suhte lõppemist.\n• Nõusoleku alusel töödeldavad isikuandmed säilitame üldiselt kuni nõusoleku tagasivõtmiseni.\n• Töötajate isikuandmed säilitame nii kaua, kui kestab töösuhe ja sellega seotud kohustused. Töölepingu kirjaliku dokumendi säilitame töösuhte ajal ja kuni 10 aastat pärast töölepingu lõppemist. Tööõnnetuse ja kutsehaigestumise uurimise andmed säilitame 55 aastat.\n• Juhul, kui tööle kandideerija valituks ei osutu, siis säilitame töölepingu sõlmimiseks kogutud isikuandmeid 6 kuud selleks, et teha sobiva töökoha vabanemisel tööle kandideerijale tööpakkumine.\n• Raamatupidamise algdokumente säilitame 7 aastat.\n• Isiku ja vara kaitse eesmärgil kasutatavaid valvekaamera salvestisi, mille teeb turvateenuseid osutav ettevõte, võidakse säilitada kuni 1 aasta.\n7.2. Andmed kustutatakse, kui neid pole enam vaja eesmärgil, milleks neid koguti.\n8. TEIE ÕIGUSED JA KUIDAS TE SAATE OMA ÕIGUSI TEOSTADA\n8.1. Teil on õigus:\n(1) Saada teavet oma isikuandmete töötlemise kohta;\n(2) Tutvuda Teie kohta hoitavate isikuandmetega ja saada nendest koopia;\n(3) Nõuda ebaõigete, ebatäpsete või ebatäielike isikuandmete parandamist;\n(4) Nõuda isikuandmete kustutamist, näiteks juhul kui andmeid ei ole enam vaja, andmed ei ole enam ajakohased või juhul, kui Te võtate andmetöötluseks antud nõusoleku tagasi ning puudub muu õiguslik alus andmete töötlemiseks.\n(5) Õigus igal hetkel oma nõusolek tagasi võtta isikuandmete töötlemiseks, kui see on asjakohane. Näiteks kui Te ei soovi enam reklaampostitusi saada. Nõusoleku saate tagasi võtta saates vastava taotluse e-posti aadressil andmekaitse@kpg.ee või järgides otseturunduspakkumisi sisaldavas e-kirjas toodud juhiseid, mis asuvad e-kirja jaluses.\n(6) Esitada vastuväiteid oma isikuandmete töötlemisele ja paluda töötlemine lõpetada, kui seda tehakse: (i) otseturunduse eesmärgil; või (ii) töötleja õiguslikes huvides.\n(7) Nõuda oma isikuandmete töötlemise piiramist. Andmete töötlemise piiramise õigus võib olla vajalik eeskätt juhul, kui ei ole selge, kas isikuandmed tuleks kustutada. Näiteks (i) ajaks, mil kontrollime andmete õigsust; või (ii) juhul, kui andmeid ei vajata enam nende algsel töötlemise eesmärgil, kuid neid ei saa kustutada õigusnõude tõttu.\n(8) Saada oma isikuandmete koopia masinloetaval kujul või paluda kanda andmed üle teisele ettevõtjale, kelle teenuseid Te tahaksite kasutama hakata (andmete ülekantavus);\n(9) Taotleda, et teie isikuandmete automatiseeritud töötlusel põhinevaid otsuseid, mis puudutavad teid või avaldavad teile märkimisväärset mõju, teeksid füüsilised isikud, mitte ainult arvutid. Sellisel juhul on Teil ka õigus oma seisukohti väljendada ja otsus vaidlustada;\n(10) Õigus järelevalveasutuse hinnangule selle kohta, kas Teie isikuandmete töötlemine on seaduspärane. Selleks saate pöörduda Andmekaitse Inspektsiooni või selle EL-i liikmesriigi asutusse, kuis on Teie alaline elukoht;\n(11) Õigus kahju hüvitamisele, kui isikuandmete töötlemisega on tekitatud Teile kahju.\n8.2. Oma õiguste kasutamiseks võidakse Teil paluda oma isiku tuvastamist kinnitada, näiteks esitada taotlus digitaalallkirjastatult e-posti teel või kirjalikult.\n8.3. Kui isikuandmed on Teie nõudmisel kustutatud, säilitab KPG ainult sellised koopiad informatsioonist, mis on vajalikud, et kaitsta KPG või kolmandate isikute õigustatud huve.\n9. ÕIGUS ESITADA KAEBUS\nKui Te arvate, et Teie andmekaitsealaseid õigusi on rikutud, on Teil õigus pöörduda KPG poole e-posti aadressil andmekaitse@kpg.ee, telefonil: +372 78 21364 või posti teel (vt ülal punkt 1.6). Samuti võite pöörduda Andmekaitse Inspektsiooni või selle EL-i liikmesriigi asutusse, kus on Teie alaline elukoht.\n10.1. KPG-l on õigus ühepoolselt muuta Privaatsustingimusi. KPG teavitab Teid sellest KPG koduleheküljel või e-posti teel.\n10.2. Privaatsustingimused on avaldatud KPG veebilehel www.magaziin.ee ja www.kpg.ee ning kättesaadavad paberkandjal kõigis MAGAZIIN kauplustes.\nKPG Kaubanduse OÜ - Kõik õigused kaitstud. Räpina mnt 15,\tVõru | Noom


* Rohumaaveise kvaliteedikava tutvustavad turundus- ja teavitustegevused on ellu viidud toidukvaliteedikava raames toodetud tootest teavitamise ja toote müügi edendamise toetuse raames. Projekti toetab "Eesti maaelu arengukava 2014-2020"\n2010 alustasime oma teekonda kümnekonna senisest lihaveise kasvatuse konjuktuurist teistmoodi mõtleva talunikuga. Need talunikud kasvatasid oma anguseid ning hereforde lugupidamisega ning arusaamaga, et liha kvaliteet ning looma heaolu on korrelatsioonis. Lisaks oli vastuvõetamatu olukord, kus loomast väärindati vaid mõned protsendid ning ülejäänu utiliseeriti väärtuseta vorstimaterjaliks. Suure murena nähti ka mõju, mida oli avaldamas senine intensiivtootmine meid ümbritsevale loodusele. Niisiis otsustasidki need samad talunikud teha koostööd ning värskendada seniseid väärtushinnanguid lihaveise kasvatamisel ning muuta tollaseid liha tarbimistrende.\nTänaseks on rohumaaveise kvaliteedikava ühendanud suure hulga talunikke, keda tuleb järjest juuurde ning keda seob armastus ning austus looduse ja loomade vastu. Meie kõigi ühiseks sooviks on õnnelikud loomad, kes saavad kasvad endile loomulikus keskkonnas, jalutades ringi puhtal rohumaal. Meile, eestlastele ei ole antud kõrgeid mägesid ega sügavaid järvesid, ent meile on antud just need, maailma liigirikkaimad rohumaad, seega ongi meie ülesandeks neid õiglaselt ning jätkusuutlikult hooldades väärtustada. Liivimaa Lihaveis on selleks, et säiliksid meie ainulaadsed rohumaad ning et oleks tagatud meie loomade heaolu, loonud ühtse, riiklikult tunnustatud, rohumaa kvaliteedikava (link), mille täitmine on nõutud kõigilt meie talunikelt. Et oma keskkonnasõbralikkust veelgi enam kindlustada on kõik meie liikmed tunnustatud mahe sertifikaadiga.\nLisaks õnnelikule loomale tagab meie kvaliteedikava ka rõõmsa taluniku. Liivimaa Lihaveis on võidelnud selle eest, et meie talunikud saaksid õiglaselt hinnatud ning et nende nõuandeid ning märkusi võetaks kuulda ka kõrgemates organisatsioonides. Teeme pidevat koostööd riigi, teiste väike tootjate ning erinevat NGO-dega, selleks et säiliks meid ümbritsev loodus ning et meie keskkonna ja maaelu poliitika aitaks sellele kaasa.\nEetilistele põhjustele lisaks, teame et õnnelik ning õigesti toitunud loom võrdub kvaliteetse veiselihaga. Kui looma dieedis võib leida mitukümmend erinevat taimeliiki on selge, et see mitmekesisus avaldub ka liha maitses ning kui loom saab liikuda vabalt, töötavad ka tema lihased erineva intensiivsusega, mis annab ka lihastele erineva struktuuri. Just need omadused teevadki rohumaaveise liha eriliseks maitseelamuseks igakordsel söömisel.


Kuidas maski õigesti kanda ja kas see suudab viiruse eest kaitsta -\nKoroonaviiruse pandeemia keskel ei tohiks tähelepanuta jätta pealtnäha tühiseid kaitsevahendeid. Peate oma ja oma lähedaste tervise eest hästi hoolitsema. Ja proovige järgida hügieenimeetmeid nii palju kui võimalik.\nMe ütleme teile, millised maskid aitavad viiruse eest kaitsta, ja jagame Maailma Terviseorganisatsiooni näpunäiteid.\nMis on maskid?\nTavakasutaja seisukohast on kõik ühekordsed meditsiinilised näokaitsed võib jagada kahte suurde rühma: meditsiinilised kirurgilised maskid ja meditsiinilised respiraatorid. Need erinevad mitte ainult välimuse, vaid ka kaitse taseme poolest.\nTavalised apteegi kirurgilised maskid on ristkülikukujulised ja valmistatud lausriidest. Sellised maskid kaitsevad peamiselt inimesi enda ümber ja mitte seda, kes neid kannab. Arstid kasutavad neid operatsioonisaalis steriilsuse tagamiseks ja ägedate hingamisteede viirusnakkuste või gripiga patsiendid, et mitte kedagi nakatada. Kõik see lausriie mask võib meie heaks teha, kui kinni hoida süljeosakesi, mis võivad sisaldada mikroobe. Need kaitsevad terveid inimesi nõrgalt, kuna katavad ainult nina ja suu, mis ei ole piisav, et end viiruse eest kaitsta. Juba ainuüksi sellepärast, et teie otsmik ja põsesarnad pole kuidagi kaitstud ning on võimalus viirus sisse viia ainult oma nägu ja seejärel näiteks huuli puudutades.\nMeditsiinilised respiraatorid on valmistatud filtrimaterjalist, need sobivad tihedalt näo külge, kattes lõua, suu ja nina. Mitmel mudelil on sisseehitatud isegi spetsiaalne sisse- ja väljahingamisfilter. Ja erinevalt tavalistest kirurgilistest maskidest kaitsevad respiraatorid kandja nime. Respiraatorid on võimelised puhastama õhku, mida inimene hingab, 0,04-1,3 mikronise suurusega osakestest. Kuna uues viiruses on ka osakesi 0,08–0,09 mikronit, võivad meditsiinilised respiraatorid vähemalt minimaalselt teid nakkuse eest kaitsta.\nMiks ei saa maskid 100% viiruse eest kaitsta?\nSelle põhjuseks on asjaolu, et olgu selleks banaalne gripp, SARS või koronaviirus, on neil kõigil väga väikesed osakesed, mis võivad maski filtrikihi kaudu kergesti limaskestale tungida. Terviseekspert ja teadusajakirjanik Boris Tsatsulin ütles ühes oma videos, et riidest maskid mitte ainult ei kaitse teid nakkuste eest, vaid võivad ka suurendada nakkusohtu.\nBoris: paberist, vahtpolüuretaanist maskid ei filtreeri välja väikesi osakesi, mis vastutavad nakkuse edasikandumise eest. Ja isegi kui saate respiraatori, ei aita see teid palju. Sellised maskid ei kaitse õhus olevate tilkade, aerosoolide sissehingamise eest ega kata täielikult nina ja suud. Isegi hingamisteede maskid ei sobi lastele ega näokarvaga inimestele. See on nagu turvateater. Viirus settib nahale, limaskestadele, silmadele, juustele ja kaltsudelemis näol võib tema eest päästa? Kui kannate maski, on tõenäosus, et puudutate oma nägu, silmi, suurem. Seetõttu kannate tõenäolist nakkust oma kätest.\nMaailma Terviseorganisatsioon (WHO) hoiatab: meditsiinilise maski kandmine on vaid üks ennetusmeetmetest teatud hingamisteede haiguste, sealhulgas koronaviiruse leviku piiramiseks (2019-nCoV) ... Piisava kaitse tagamiseks ei piisa aga mõnest maskist, tuleb rakendada muid sama olulisi meetmeid, näiteks hea kätehügieen.\nMeditsiinimaskide kasutamise üldreeglid\nmask peaks tihedalt näole sobima;\nmaski kasutamise ajal ja lõpus ärge puudutage selle materjali;\nmaski kandmise optimaalne aeg on 40–60 minutit, siis peaksite uue vastu vahetama;\nkasutatud mask tuleb ära visata, seejärel peske käsi põhjalikult seebi ja veega.\nKas meditsiinimaskid on uus moesuund?\nKoroonaviiruse pandeemia keskel on nõudlus nende järele suurenenud. Maailma moemehed ei jätnud kasutamata võimalust orgaaniliselt maske oma pildi sisse mahutada ja disainimajad tegid neist oma saadete peamise aksessuaari:\nOlge ettevaatlik, proovige avalikke kohti vältida, peske hoolikalt pühkige oma käsi ja puhastage sageli telefoni ja muid seadmeid.\nKRIISIHÜGIEEN Kuidas käsitseda meditsiinilisi maske?\nEelmine postitus Ilustamata ilu: kaubamärgid, mis on loobunud puudutustest\nJärgmine postitus Vanus pole lause. Tom Hanks ja tema naine paranesid koronaviirusest\n9. aprillil avati Moskvas veel üks jooksuhooaeg. Luzhniki aprillis toimunud pidulikul võistlusel osales peaaegu 6 tuhat moskvalast. Keegi kandidee...


Gruusia reisisaade osutus masendavaks haltuuraks - Meedia - Kultuur\nGruusia reisisaade osutus masendavaks haltuuraks\nReisisaade «Kiired ja ilusad Gruusias»\nSarja esimene osa kestab 42 minutit ja 10 sekundit. Kohe alguses sai mulle selgeks, et see on boring as shit. Vabandust, kolleegid (Kanal 2 kuulub koos Postimehega Eesti Meedia kontserni), aga massiteabevahendis on iga pind – olgu see siis aja või ruumi näol – väärtuslik, mistõttu sõnumi edastamisel lähtutakse põhimõttest: ära keeruta ja räägi asjast esimesel võimalusel. Pikk tuim üksikasjalik kajastus reisi ettevalmistamisest (näiteks kohvri pakkimine) mõjus ausalt öeldes kui papi igav jutlus jumalateenistustelt, kust tuleks plehku panna esimesel võimalusel. Näljaseile televaatajaile oleks minu meelest pidanud ilma pikema jututa kondi ette viskama ja alustama kaadrite näitamist eksootilisest maast.\nMa ei tea, kellele peaks kaasa tundma – saate osalistele, tegijatele või vaatajatele –, aga tele-show paistab vähemalt esimese osa põhjal kui odav haltuura.\nAlustame küsimusest: miks peab tegema televisioonis magedaid nalju, millest nii mõnigi oli väljapigistatud. Näide Ott Sepalt: «Teeme kohe esimese võistluse ära. [See], kes viimasena lennuki peale jõuab, on ilge värdjas.» Selline labasus tõmbab kulmu pahaselt kipra ja paneb endalt pärima, miks raiskan oma aega sellise asja peale. Hea küll, mul on vastus kohe varrukast võtta – arvustuse jaoks pean selle, hambad ristis, läbi vaatama. Aga teised?\nEi tea, kas see oli halb ettevalmistus või lihtsalt käega löömine, ent Ago Andersoni ja Sepo Seemani kaukaasiapärane lõuna Tallinna kesklinnas asuvas Aseri köögis Šešbešis enne väljalendu ajas muigama. Mul ei ole midagi tulemaa ja nende kultuuri vastu, aga saate eesmärk on ju tutvustada siiski Gruusiat! Et asi jõuaks asjaosalistele kohale, toon näite. Oletame, et paar välismaalast otsustavad teha saate Eestist. Enne äraminekut otsustavad nad täita kõhtu – Leedu köögis. Üks ütleb teisele: «Tean, et sulle meeldib Baltimaade köök.» Ja ometi oleks neil olnud võimalus külastada lähikonnas asuvat Eesti kööki.\nPean möönma, et tahaksin edasi sappi pritsida, sest laita on tegelikult üpris palju. Aga jätan selle siiski sinnapaika ja toon eelneva tasakaalustamiseks välja ühe tähtsa asja, mis mulle saates meeldis.\nNimelt selle, et Tanel Padar suutis publikut üllatada huvitava tõsiasjaga, mida Eesti elanikud ei pruugi teada – grusiinide üks lemmikspordialasid on ragbi. Selliseid põnevaid detaile võiks järgnevates osades tulla veel. Näiteks Saksa telekanal ProSieben suudab saatega «Galileo» just sellise nurga alt vaatajaid juurde meelitada. Sest keda peaks huvitama vahtida televiisori vahendusel pealt, kuidas keskealised mehed kakerdavad, šašlõkki keerutavad ja veini joovad.\nKanal 2, neljapäeviti kell 21.30


Eesti ravimituru maht 2014. a III kvartalis | Ravimiamet\nEesti ravimituru maht 2014. a III kvartalis\nHumaan- ja veterinaarravimite turumaht hulgimüügihindades 2014. aasta kolmandas kvartalis oli kokku 63,1 miljonit eurot, mis on võrreldes eelmise aasta sama perioodiga 9,6% rohkem.\nInimestel kasutatavate ravimite turumaht 2014. aasta III kvartalis oli 60,1 miljonit eurot, mis on 9,2%-line tõus ravimite kogukäibes, võrreldes eelneva aasta sama kvartaliga.\nKõige suurema osa humaanravimite käibest moodustas ravimite hulgimüük üldapteekidele (70%), 29% ulatuses väljastasid hulgimüüjad ravimeid haiglaapteekidele. Müük teistele asutustele oli tagasihoidlikum, moodustades 1% ravimituru mahust.\n2014. aasta III kvartalis moodustas retseptiravimite osakaal 85% turumahust, käsimüügiravimite käive oli 14% ning haiglapakendite oma veidi alla 1% kogukäibest.\nSuurima käibega humaanravimid 2014. aasta III kvartalis olid kasvajavastased ja immunomoduleerivad ravimid (20%), teisel kohal olid südameveresoonkonna ravimid (13%) ning suure osa kogukäibest moodustasid ka seedekulgla ja ainevahetuse ravimid (12%).\nVeterinaarravimite turumaht 2014. aasta III kvartalis oli hulgimüügihindades 3 miljonit eurot, mis on võrreldes eelmise aasta sama perioodiga ligi 18% suurem.\nKõige enam, 89% veterinaarravimitest väljastati otse tegutsevatele veterinaararstidele või põllumajandusettevõtteid esindavatele veterinaararstidele, 3,5% üldapteekidele, 2% veterinaarapteekidele ning 5% teistele asutustele (peamiselt riigi- ja teadusasutused).\nKäibe alusel müüdi kõige rohkem infektsioonivastaseid ravimeid (QJ) 36%, immunoloogilisi ravimeid (QI) 25% ja parasiidivastaseid ravimeid (QP) 15%.\nHumaanravimeid müüs üld- ja haiglaapteekidele ning teistele asutustele (peamiselt riigi- ja teadusasutused) 30 hulgimüügi õigust omavat ettevõtet, veterinaarravimeid müüs üld- ja veterinaarapteekidele, veterinaararstidele ning teistele asutustele 10 ettevõtet.\nThe Estonian medicinal products market in fourth quarter 201914.02.2020\nUK withdrawal from the EU on 31 January 2020 31.01.2020\nThe 3rd edition of Baltic Statistics on Medicines is published22.01.2020


Uus ACEA jõudlusklass E8/E11 - ADDINOLi blogi\nMeie aerosoolide valik uues kuues\nFoodProof tootesarja täienemine\nUus ACEA jõudlusklass E8/E11\nAlates 1996. aastast kehtestab Euroopa Autotootjate Ühendus (Association des Constructeurs Europeens de l’Automobile) ACEA klasside kujul miinimumnõudeid sõiduautode ja veokite mootoriõlidele. Viimati muudeti ACEA klassifikatsiooni 2016. aastal. Ajendatuna mootorite kiirest arengust ja üha karmistuvatest heitmestandarditest avaldati 2020. aasta detsembris uus ACEA klassifikatsiooni versioon. Uuendused puudutavad peamiselt E-klasse, mis kajastavad veokite diiselmootorite nõudeid. 2021. aasta jooksul avaldatakse lisaks ka uued veokitele kehtivad F-klassid.\nACEA E6 asemele tuleb ACEA E8 ning ACEA E9 asendatakse klassiga ACEA E11. 2022. aasta jaanuaris kaotavad senised ACEA E6 ja E9 spetsifikatsioonid lõplikult kehtivuse. Uued jõudlusnõuded taotlevad suuremat kütusesäästlikkust, heitmete vähenemist ja mootorite pikemat tööiga.\nACEA E8 näitajad:\nHTHS≥ 3,5 mPa*s\nACEA E11 näitajad:\nHTHS ≥3,5 mPa*s\nUued ACEA 2021 nõuetele vastavad ADDINOLi tooted\nJohtuvalt eelseisvatest ACEA muudatustest uuendasime ja optimeerisime oma ADDINOL Professional sarja kerge- ja raskeveokitele. ACEA 2021 nõuetele vastavad ADDINOL Professional õlid Professional 1040 E8/E11 ja Professonal 1540 E8/E11 on juba saadaval.\nKa veoautode jaoks on ADDINOLil olemas sobivad määrdeained\nACEA E8/E11, ADDINOL määrdeained, ADDINOL Professional 1540 E8/E11


Lapsevanemate nõuanded ja lahendused, mida lapsed tegelikult ei vaja - Pere ja Kodu - Delfi Lood\n26. oktoober 2019 7 min.\nLapsevanemate nõuanded ja lahendused, mida lapsed tegelikult ei vaja\nKui lapsed on rööpast väljas, teevad isad kõige sagedamini selle vea, et pakuvad kaastunde asemel välja lahendusi. Kõige tavalisem emade tehtav viga on aga see, et kui lapsed käituvad halvasti, teevad vigu või tunduvad abi vajavat, jagavad nad neile nõuandeid, mida pole palutud.\nMeestele meeldib probleeme lahendada ning sageli on nad enda üle uhked, et suudavad kõik korda ajada. Isad ei pea meeles, et vahel vajavad lapsed kedagi, kes mõistaks, miks nad on löödud, mitte aga ei pakuks lahendusi, mis neid end kohe paremini tundma paneksid. Kui lastele alati lahendusi pakutakse, ei jaga nad lõpuks enam oma sisemaailma.\nMarsil ehk meeste maailmas räägitakse probleemidest lahendusi otsides, vastasel juhul eelistatakse mitte rääkida. „Kui sa sinna midagi parata ei saa, siis viska see peast välja." Veenusel ehk naiste maailmas on lugu vastupidine. Sealne suhtumine on: „Kui sa midagi teha ei saa, siis vähemalt võime sellest rääkida." Tavaliselt mehed ei mõista, et naised võivad oma valust rääkides tunda suurt rahuldust. Marsil võib see näida seletamatu, kuid Veenusel on nii tavaks.\nAnaloogiliselt kipuvad isad laste probleeme ignoreerima neile kohe lahendust pakkudes või siis neid mitte piisavalt tõsiselt võttes ega taju, et seepeale tunnevad lapsed end mahasurutuna ja väikseina. Kord rääkis mu tütar, miks talle ei meeldi, et üks mu sõpradest aitab tal matemaatikaülesandeid lahendada. Ta ütles: „Kui ma olen hädas, ütleb ta: „See on lihtne." Siis on mul selline tunne, nagu oleksin ma rumal, et seda vastust ei tea."\nKui vanemad laste vastuhakku elule ei kuula ja sellele kaasa ei tunne, mõistavad lapsed neid valesti. Kui vanematel on välja pakkuda lihtsad lahendused, siis selle asemel, et tunda end turvaliselt ja kaitstult, võib lastele tunduda, nagu oleks nendega midagi korrast ära või nagu teeksid nad asjatult sääsest elevandi. Enne kui lapsed isegi hakkavad mõtlema sellele, kui löödud nad peaksid olema, tuleks neil end kõigepealt oma emotsioone kogedes turvaliselt tunda. Kui vanemad hoiduvad kiireid lahendusi pakkumast, saavad lapsed usalduse ja hoole, mida nad vajavad.\nJärgnevalt mõned mõtteavaldused, millega isa võib laste kaitsetuid tundeid haavata.\nÄra selle pärast muretse. Sellest pole midagi. Mis sellest siis on? See pole nii keeruline. See pole nii hull. Sedasorti asju juhtub ikka. See on naeruväärne.\nSa peaksid tegema nii. Tee hoopis midagi muud. Tee see ära. Ma ei saa aru. Asja juurde. Küll see laheneb. See pole nii oluline. Tegele sellega. Mida ma peaksin tegema? Mida sa mulle öelda üritad?\nTeades täpsemalt, kuidas nad võivad tahtmatult laste tundeid riivata, oskavad isad paremini poisse ja tüdrukuid toetada. Kuigi naised tahavad, et mehed neid kuulaksid, unustavad nad ise vahel laste kuulamise. Selle asemel, et lasta lastel olla löödud või pettunud, üritavad ka nemad asja korda ajada. Kui lapsed tahavad, et te probleemi ära lahendaksite, on see õige tegu.\nEt innustada lapsi rohkem rääkima ja kuulama, tuleks lapsevanemal endal enamasti rohkem kuulata ja vähem rääkida. Kui loobute üritustest laste probleeme lahendada, on teie töö lihtsam ning lapsed õnnelikumad.\nNaistele meeldib parandada asju elus ja kodus. Mitte et mehed ei tahaks asju paremaks muuta, kuid meeste hoiak on: kui on katki, paranda ära, muidu lase olla.\nNaised on veendunud, et pole tähtis, kui hea miski on, ikka saab see olla parem.\nKui naine armastab meest, koondub tema „koduparandajalik" tähelepanu mehele. Sageli hakkab mees palumata nõuannetele vastu. Kui naisest saab ema, koondab ta oma parandajakalduvused lastele.\nNaine peab meeles pidama, et lapsi ei ole vaja korda teha ega ka parandada.\nKui ema muretseb liiga palju ja jagab liialt nõuandeid, mõjub see hool lastele lämmatavalt ning nad jäävad ilma vajalikust usaldusest. Emade kalduvus muretseda, parandada ja nõu anda teeb rohkem kahju eriti just poistele. Rusikareegel: kui olete last üks kord parandanud, siis hoolitsege selle eest, et tabate ta kolm korda midagi head tegemast ja kiidate teda. Kolm positiivset märkust ühe negatiivse kohta on hea vahekord.\nIga paranduse kohta tabage laps kolm korda midagi õigesti tegemas.\nVeel parem on last otsese nõuandega parandamise asemel lihtsalt suunata õige käitumise juurde. Selle asemel, et öelda: „Sa peaksid olema õe vastu kena", öelge: „Palun ole õe vastu kena. Ma soovin, et te saaksite hästi läbi."\nLapsele uut suunda andes koondate tähelepanu edule, mitte vääriti tehtule. Kui keskendute sellele, mida tahate ning annate selle tegemiseks võimaluse, väheneb laste vastuhakk. Kui laps on selgitusteks valmis, siis ta küsib ja on vastuvõtlikult meelestatud.\nJÄRGNEVALT MÕNED NÄITED.\nSa jätsid taldriku lauale.\nÄra karju ruumis olles.\nSu tuba on ikka nagu seapesa. Su kingapaelad on lahti.\nMa olen siin pool tundi oodanud. Kui sa hiljaks jääd, saada mulle teade või helista.\nKui su asjad oleksid paremini korraldatud, poleks sa neid maha unustanud.\nPalun too taldrik kraanikaussi.\nPalun räägi vaiksema häälega või (vanematele lastele) palun ära karju.\nPalun korista oma tuba ära. Palun pane kingapaelad kinni.\nKui sa tead, et jääd hiljaks, palun saada mulle teade või helista. Ma olen pool tundi oodanud.\nPalun katsu leida aega ja sättida oma asjad korda, siis sa ehk ei unusta midagi maha.\nTehes hästi asju, mida neil teha palutakse, õpivad lapsed iseenesest, mis on hea ja õige.\nKui ema last parandab või küsimata nõuandeid jagab, jääb lapsele mulje, nagu poleks ta piisavalt hea või on temaga midagi korrast ära. Laps tunneb, et tema eest hoolitsetakse, kuid ei tunne usaldust. Täiskasvanuna võib selline laps tunda, et ema armastab teda, kuid mitte mõista, miks ta tunneb riskide võtmisel hirmu või ebapiisavat enesekindlust.\nJohn Gray sai esimese abieluaasta jooksul isaks nii vastsündinud imikule kui ka kahele kooliealisele kasutütrele. Olles küll paljudel seminaridel tegelnud kõige erinevamas vanuses lastega ja nõustanud tuhandeid lapsevanemaid, leidis ta end uues olukorras käitumas nii mõnigi kord vastupidiselt oma õpetustele. Sellest kõigest õppides kujunes välja lihtne, kuid unikaalne teooria, mis toob esile laste sisemise soovi vanematele meeldida.\nRaamatus "Lapsed on taevast" jagab PhD John Gray nii oma kasvatusalaseid teadmisi kui ka isiklikke kogemusi, kuidas üksnes positiivseid meetodeid kasutades sirguvad koostöövalmid, enesekindlad ja osavõtlikud lapsed.\nAllikas: Kirjastus Helios, "Lapsed on taevast"


Digitaliseerimise tähendus ja potentsiaal sujuva rahvusvahelise koostöö tagamiseks\nConsolis grupi, kuhu kuuluvad paljude erinevate riikide elementlahendustele orienteeritud tootmis- ja projekteerimisettevõtted, sõnavaras kohtab üha enam sõnasid „ühine“, „digitaliseerimine“, „efektiivsus“ ja „protsess“. Kuidas aga leida grupi siseselt ühised protsessid projekteerimises, et tagada ühtlane andmekvaliteet, mis võimaldaks üha suuremat digitaliseerimist ettevõttes?\nGrupis on iseseisvalt arenenud tootmis- ja projekteerimisettevõtted eri riikidest, kelle erineva tausta tõttu on suurte erinevustega protsessid nii projekteerimises kui ka tootmises. Erinevad on tootestandardid, lahendused, arvutusprogrammid ja andmebaasid, kuid ühine nimetaja kõikides ettevõtetes on tootetüübid – seinaelemendid, õõnespaneelid, postid, talad ja muud monteeritavad raudbetoonelemendid. Igal elemendil igas riigis on profiilid, avad, täidetud õõnsused, tõstevahendid, trossid. Arvutusreeglid Eurokoodeksi järgi on samaväärsed ning element valminuna näeb ka välja samaväärne. Miks ei peaks kogu projekteerimise protsess ja kasutatavad lahendused siis olema samasugused?\nDigitaliseerimine = Standardiseerimine\nConsolis grupi äriüksused erinevates riikides on tegelenud aastaid digitaliseerimisega (sh BIM põhimõtete rakendamisega) järgides kohaliku turu ootusi, nõudeid ja uusi tavasid, mis on omased konkreetsele organisatsioonile. Kuid tänapäeva turbulentses maailmas tuleb kõigil organisatsioonidel kohaneda pidevalt uute olukordadega (COVID, turgude muutused, tellijate ootused jne) ja olla pidevas liikumises. See toob kaasa muudatusi organisatsioonide sees, Consolis puhul kogu grupis.\nMudelis oleva info põhjal automaatselt arvutatud õõnespaneelid\nConsolis tugevus seisneb grupi suuruses ja piirideüleses koostöös (sh projekteerimine, tootmine), mis tähendab pidevat andmete vahetust. Kuid mida tegelikult tähendab grupiülene digitaliseerimine? Standardiseerimist!\nStandardiseerimise all peame silmas järgmist:\nProtsessid: kõik andmeid genereerivad ja kasutatavad tegevused kirjeldatakse protsessina, et osapooled saaksid üheselt aru, kes teeb, mida teeb ja millal. Protsessid aitavad tagada ka andmete kvaliteedi ja toovad selguse iga rolli osas.\nAndmed: kõikide äriüksuste tootekataloogide digitaliseerimine (product data creation) kasutades ühtset struktuuri. Materjalide koodide ja nimetuste standardiseerimine üle kogu väärtusahela. Andmed on nagu vereringlus, mis vajab pidevat hoolt, et kogu väärtusahel töötaks efektiivselt.\nÜhtsete projekteerimise reegelite/juhiste rakendamine, mis on aluseks ühtsete töövahendite arendamiseks (tarkvarad arvutusteks, projekteerimiseks, andmete publitseerimiseks jne). Oluline on olla teadlik, mille alusel konkreetne tarkvara arvutuse teeb. Projekteerimise normides on kirjeldatud erinevaid meetodeid piirkandevõime arvutamiseks.\nÜks ERP (Enterprise Resource Planning). Kõik eelnev võimaldab ühtse ERP kasutamist.\nTöötajate oskused: digitaliseerimisega tekivad juurde uued ametikohad täiendavate kompetentsidega, mis tähendab töötajate plaanipärast koolitamist.\nStandardiseerimine on järkjärguline tegevus, mis nõuab ressursse ja kannatust, sest osapooli on palju ja erinevate äriüksuste traditsioonid/lahendused võivad erineda isegi tehaste lõikes. Realiseerimaks tuleviku end-to-end tehase visiooni ja strateegia elluviimist Consolises on digitaliseerimiseks koostatud strateegia, käivitatud mitmeid arendusi ja loodud MDM (masterdata management) meeskond.\nVäljakutse oli grupisiseselt arendada tarkvaralahendus, mis oleks ühine igale äriüksusele ning mis võimaldaks ühiseid protsesse erinevates riikides ja kultuurides. Kasu kliendile oleks säästlikumad lahendused, kiirem projekteerimis- ja tootmisprotsess.\nÕõnespaneelide detailiseerimine Floormasteriga\nStandardiseeritud piirideülene tarkvaralahendus\nEesmärgiks on sarnaste elemenditüüpide projekteerimise automatiseerimine ning ühistele struktuursetele andmebaasidele põhineva projekteerimistarkvara loomine Consolis grupis. Üheks selliseks on Floormaster, mis on Consolise siseselt arendatud end-to-end protsessiks mõeldud tarkvaralahendus õõnespaneelide projekteerimiseks. Selle programmi kasutamise protsess võib alata pakkumismudelist või hiljem ja lõpeb vajaliku info üleslaadimisega tootmisele vajalikesse andmebaasidesse. Protsess Floormasteriga hõlmab järgnevaid faase:\nhoone mudelile korrektsete andmete laadimine ja määramine;\nõõnespaneelide modelleerimine koos kõikide vajalike parameetrite määramisega, õõnespaneelide detailiseerimine LOD400 detailsusastmeni;\nmudelist sisendandmete (tehnilised parameetrid ja geomeetria) eksportimine arvutusprogrammi ja automaatselt iga õõnespaneeli arvutuste teostamine ning arvutatud trosside määramine mudelisse tagasi;\njooniste automaatne genereerimine ja geomeetriat ning tehnilisi parameetreid kirjeldava andmestiku laadimine andmebaasi, mida kasutatakse tehases elementide tootmisel.\nEsimene äriüksus Consolises, kus Floormasteriga hakatakse õõnespaneele projekteerima, on E-Betoonelement Eestis. Sellele järgnevad implementeerimised Taanis, Soomes, Rootsis, Norras, Lätis, Leedus, Saksamaal, Hollandis.\nÕõnespaneeli mudel mõõtudega\nEsimese tarkvara versiooniga on saavutatud kõrge tase modelleerimise kiiruses ning lisandväärtuseks on kõrge andmekvaliteet ning võimalus Tekla mudelist elemendi geomeetria alusel teostada arvutused ja tulemusena määratud trosside hulk mudelisse tagasi kirjutada.\nArenduse järgmises faasis tulevad tarkvarasse funktsioonid alustugede ja koormuste omaduste defineerimiseks, mis tagavad selle, et mudelis on olemas kõik andmed kõikide elementide arvutamiseks. Võimalus arvutada hoones iga element, mitte vaid inseneri valitud kriitilisemad elemendid, annavad tulemusena igale elemendile määratud täpse vajaliku armeeringu, mis aitab vältida materjali liigset kulu ja seeläbi vähendab ka elementide maksumust.\nAutomatiseerimise tulemusena peab säilima kvaliteet! Selle tagamiseks sisaldab lahendus kontrollmehhanisme, mis tagavad, et:\nprojekteerija määratud avad elementides vastaksid tootmisnormidele;\nkõik elementides olevad avad, materjalid, täidetud õõnsused, tõsteaasade paiknemised on võetud arvesse elementide arvutamisel;\nkui on peale teostatud arvutusi tehtud muudatusi elementides, annab programm sellest märku ning teostab kontrollarvutused.\nTugeva andmekvaliteedi Floormasteris tagab:\nandmebaas, mis sisaldab kõiki parameetreid ettevõttes võimalike toodetavate õõnespaneeli tüüpide kohta. Elementide sisestamisel mudelisse, määratakse kõik parameetrid andmebaasist;\nandmebaas, mis sisaldab informatsiooni kõikide elementides kasutatavate materjalide kohta (tõsteaasad, taridetailid, lisa-aksessuaarid;\ndetailiseerimise tööriistad, milles kasutatavad parameetrid tulevad andmebaasidest. Kõik Floormasteri tarkavaralahendusega sisestatud lahendused on vastavad äriüksustes kasutatavatele standarditele. Muudatused andmebaasis kajastuvad koheselt kõikides käimasolevates projektides.\nAutomaatselt genereeritud tootejoonis Floormasteriga\nÜhiste andmebaaside ja projekteerimisvahendite kasutamine tagab andmekvaliteedi ning võimaldab koguda suurel määral struktureeritud andmeid, mida saab tulevikus kasutada kogu protsessi veelgi efektiivsemaks loomisel. Koostöös BIM implementeerimisega saab Floormaster olla aluseks järgnevatele sammudele Consolis grupi tootmise automatiseerimisel ning ka masinõppe ja tehisintellekti rakendamisel projekteerimises.\n„Standardiseerimine, uute protsesside loomine ja olemasolevate digitaliseerimine, milleks kogu see vaev? Tõsi on, et kogu digitaliseerimine on riskantne ja kulukas ettevõtmine, sest sellega me just kui kõigutame miskit, mis sai aastatega paika loksutatud. Oluline on aga silmas pidada, et ehitusvaldkond areneb pidevalt ja kiiresti. Aina rohkem näeme nõudlust andmete kogumiseks, jagamiseks ja taaskasutamiseks, nii era- kui ka avalikus sektoris. BIMist ja digitaalsest ehitusest on saamas meie igapäeva praktika. Kas ja kuidas see mõjutab ettevõtteid sõltub meist endist.“ Kommenteeris Roman Kostrõkin, kes andis Consolise arendustest põhjalikuma ülevaate 17.09.2020 toimunud BIMSummitil.


Kregor Zirk: "Trennikaaslaste imetlusväärne tööeetika motiveerib mind väga!"\nKregor Zirk: “Trennikaaslaste imetlusväärne tööeetika motiveerib mind väga!”\nSel aastal on Boost Yourselfil fookuses sportimine, selle teemaga seoses oleme ellu kutsunud selle aasta suurima kampaania „Mina valin liikumise“. Igal nädalal intervjueerime erilisi ja põnevaid spordialade eestvedajaid. Seekord vestlesime mitmekordse Eesti meistriga ujumises Kregor Zirkiga.\nDistsipliin oli juba noorena paigas\nKregor Zirk mäletab, et oli juba 12-aastaselt enda ea kohta väga teadlik ja motiveeritud. Kui palusime tal öelda soovituse enda nooremale minale, ütles ujuja, et ta teeks sama asja edasi, aga soovitaks võtta aega sõprade jaoks ja nautida noore inimese elu rohkem. Zirk meenutab, et hakkas juba noorena kell 6.30 Aura veekeskuses vette hüppama, mis tähendas tema jaoks iga päev hommikuti enne kella 6.00 ärkamist. „Treenisin nagu segane tolle ea kohta ning basseiniväline elu kannatas nii kooli kui sõprade osas,“ tõdeb Zirk.\nNädala jooksul teeb Kregor Zirk kokku kümme treeningut basseinis ning kolm jõusaalis ning lisab, et basseiniväliselt ongi tema teiseks põhitreeninguks just jõusaalis käimine, kus treenib kõiki lihasgruppe, kuid kõige enam keskendub ülakehale ja jalgade treenimisele. Muude spordialade harrastamiseks Zirkil väga palju aega ja energiat ei jää. „Rahulikematel perioodidel meeldib mulle rattaga sõita ja enda lõbuks käia Wakeparkis, kuid seda ma eraldi treeninguks ei pea,“ ütleb ujuja. Võistlusstarte tuleb Zirkil aastas kokku umbes 100 ringis. Vähem tähtsamaid võistlusi kasutab Zirk nagu osa treeningust, et proovida võistluspinge all erinevaid taktikaid ning ütleb, et alati ei pea võistlustel parimas vormis olema. „Need on head ka lihtsalt katsetamiseks ja treeninguks,“ tõdeb Zirk.\nKonkurents on tugev\nKonkurents maailmatasemel ujumises on väga tugev. „Kui vaadata, kui palju ujujaid on maailmas kokku ja kui vähesed neist lõpuks medali saavad, siis see tõenäosus on väga väike,“ sõnab Zirk ja lisab, et spordialal on häid tegutsejaid väga palju, konkurents liigub edasi ja läheb ikka ajapikku tugevamaks. Tänapäevased meetodid ja tehnoloogiad aitavad väga palju ujuja arengule kaasa. Ujumine on sajandike mäng, mistõttu võidetakse ja kaotatakse väga väikeste vahemikega. Kui ujutakse mingit distantsi juba pool sekundit kiiremini, on see suur saavutus ja mängib märkimisväärset rolli.\nKregor Zirkil on õnnestunud läbi aegade treenida koos suurte tegijatega ujumises, kes teda tõeliselt inspireerivad ja motiveerivad. Üheks nendest on lõuna-aafriklane Chad le Clos, kelle imetlusväärne tööeetika motiveerib Zirki väga. Chad le Clos ujus Londoni olümpial 200 m liblikat kiiremini kui Michael Phelps, mis oli üks esimesi ja viimaseid kordi, kui Phelps oma alal kaotas. Zirk näeb iga päev, kuidas Le Clos treenib ja taastub ning on tänulik võimaluse eest temaga koos treenida.\nOma tulemuste parandamiseks kavatseb Zirk tublisti edasi treenida ja teab oma nõrku kohti, millele rohkem keskenduda. Samuti hakkas ujuja koostööd tegema toitumisnõustajaga ning ka tema jõusaalitreeningud muutusid struktuursemaks. Kregor Zirk loodab, et keskendudes nendele väikestele asjadele aitab see tal basseinis paremaid tulemusi saavutada. Tema sõnul on sportimise juures kõige tähtsam osa aga taastumine. „Treenida võib ju igaüks, aga et treeningud tulemuseks pöörata, tuleb taastuda,“ ütleb Zirk. Sportimise juures on tema sõnul veel oluline, et protsessi osataks nautida, siis on motivatsioon ja distsipliin kergem püsima.\nUjub seni, kuni tegevust naudib\nAjakirjanike lemmikküsimusele „Kui kaua kavatsed ujumisega jätkata?“ vastab Zirk alati, et senikaua jätkab, kuni ta protsessi naudib. Kõigepealt kavatseb ujuja oodata ära järgmise olümpia ning ütleb lootustandvalt, et ka 2028. aasta olümpial osalemine on väga reaalne. Siinkohal toob Zirk näite Michael Phelpsist, kes oli alles 34-aastane, kui ujumisega lõpetas. „Kõik on pidevas muutumises, võib olla muutun ka ise, seega on veel täpseid plaane tulevikuks raske teha,“ ütleb mitmekordne Eesti meister.\nKogu intervjuud Kregor Zirkiga saate järele kuulata Boost Yourselfi Facebooki lehelt. Boost Yourself on tervisliku elu saadik, meie teame, et täisväärtusliku elu kolm kuldset reeglit on: tasakaalukas toitumine, hoidev kogukond ja järjepidev liikumine. Aastal 2021 on fookuses liikumine! Kampaaniat #minavalinliikumise toetab Boost Yourselfi Training tervisetoodete spordisari. See on mõeldud kõigile, keda ühendab armastus spordi vastu – köielkõndijast profiratturini!


10 armastavat käitumisviisi, millega sa oma lapse tuleviku võid kindla peale ära rikkuda - Pere ja Laps\nMuidugi me teame, et ei tohi alati lapse kõikidele soovidele järgi anda ega osta talle näiteks iga kuu uusi trendiasju. Ometi on küllalt armastava vanema käitumisviise, millega alateadlikult programmeerime oma last uskuma, et võib end tulevikus isegi suurest kuriteost välja vingerdada. Sest oleme talle seda ise õpetanud. Näiteks kasvõi sellega, et pakume talle tema kohustuste juures liiga palju abi.\nNeed on 10 tavalist armastavate vanemate käitumisviisi, tänu millele kasvavad lapsed isekaks:\n1. Sa oled oma lapse kokaks igal hetkel, mil ta seda nõuab\nMuidugi tuleb sul mõnikord lausa nutt peale, kui laps sinu tehtud õhtusöögist kategooriliselt keeldub ja nõuab, et teeksid talle midagi muud. Selle asemel, et hakata uut rooga valmistama, paku talle sedasama teistkordselt või võtku ta külmkapist midagi lihtsat, mille ta saab ise endale valmis teha. (Juhul kui ta on isetegemiseks veel väike, peaks kodus olema tervislik valik toiduaineid, näiteks kreeka jogurt ja lisandid vms, mida saab õhtusöögi asemel võtta.) Ja et rämpsuvõtmist ära hoida, taga see, et teie kodus midagi niisugust üldse polekski. Siis kaob ära ka vajadus selle üle vaielda, kas magusad küpsised ikka on õhtusöök või mitte.\n2. Sa aitad oma last ikka veel riidesse, ehkki ta peaks sellega juba ammu ise hakkama saama\n10 tavalist lauset, mida sa tegelikult oma lapsele öelda ei tohiks (4) 31.08.2016\nIlmselt saabki. Aga probleemiks on kas tema liigne mugavus või sinu kanaemaroll. Kumbki pole hea variant, sest lapse iseseisvumisele ja tundele, et ta saab ise asjadega hakkama, see kaasa ei aita. Temast võib vabalt saada täiskasvanu, kes ütleb oma kolleegile või elukaaslasele, et see tema eest ta jope tooks või kadunud pabereid otsiks.\n3. Oled lapse jaoks toateenijaks\nSa tahad, et kodu oleks korras ja lapsed rahul ning annad omalt poolt kõik, et see nii ka oleks. Ehk siis koristad kogu aeg nende järelt nii tuba kui söögilauda. Tegelikult on see nii sinu kui laste huvides, kui neil on omad eakohased vastutusalad. Kui oled nende teenijaks, jäävad nad terve elu sellele lootma ja seda ka nõudma, et teised nende eest kõik selle, millega nad tegeleda ei viitsi, ära teeksid, kuid elu seda enamasti ei võimalda.\n4. Sa pakud koolitööde tegemisel liiga palju abi\nTegelikult piisab, kui abistad oma last esimestel kooliaastatel ja selle eesmärgiga, et aidata tal õppimise harjumust kujundada. Hiljem peaks kehtima kokkulepe, et kui ta ei oska, siis suunad teda, kuid ei tee ülesannet kunagi ära tema eest. Tal pole vaja sinu poolt kogemust, et võib elus ettetulevad rasked ülesanded kõik teiste kaela veeretada. Kuid abiküsimise julgust peab olema ja soovi ise endale asi selgeks teha samuti. Samuti näitavad uuringud, et vanematepoolne liigne abistamine õppimisel ei muuda lapse hindeid paremaks.\n5. Sa sekkud oma lapse sõprussuhetesse\nJah, ühed tema sõpradest meeldivad sulle, teised jälle mitte. Ja mõnikord on sinu laps näiteks parima sõbraga tülli läinud ning sulle tundub, et tuleb tema eest see tüli ära lahendada. Mõtle hoolega enne, kui tema sõbrasuhetes oma kohtuniku ja probleemilahendaja koha sisse võtad. Kui tegemist pole just sõpradega, kes on sinu lapsele ohtlikud, lase tal pigem ise oma tüliküsimused lahendada. Suhtlusoskus, oma põhimõtete eest seismine, vabandamine ja leppimine ning lõpuks ka tülita erimeelsuste lahendamine on oskused, mis on lapse tuleviku jaoks väga olulised. Ja kõige paremini õpib ta neid asju läbi isiklike kogemuste.\n6. Sa ei lase tal kogeda olukordi, mis mänguga kaasas käivad\nSa ei luba tal puu otsa ronida, sest ta võib ju alla kukkuda. Sa ei ole nõus sellega, et ta mõne loomaga sõprust otsib, sest loom võib ju küünistada või hammustada ja poni seljast võib maha ka kukkuda. Mänguväljakul tirid ta kohe alla, kui ta sinu meelest liiga kõrgele ronib ja sa keeldud talle ostmast rula ja batuuti. Lisaks sellele, et sinu lapsest kasvab niimoodi paras äpu, mõjub sinupoolne liigne lapse lapsepõlve polsterdamine tema sotsiaalsele positsioonile sõprade hulgas kindlasti halvasti. Las ta kukub ka mõnikord. Ja kui see juhtub, siis ära haletse teda ega tiri mänguplatsilt minema vaid lase tal ära nutta, puhu peale ja saada ta tagasi mängima.\n7. Sa annad tema jonnile järele\nMitmel põhjusel. Sa ei taha, et ta avalikus kohas kisama pistab ja ostad talle selle asja, mida ta nõuab. Või ei taha sa olla tema silmis ebapopulaarne lapsevanem, kes oma lapse soovidest ei hooli ja sa lähed temaga viiendat korda tagasi karussellle ka siis, kui endal juba oksemaitse suus. Lapsed õpivad väga ruttu ära, et vanemad kardavad avalikus kohas häbistatud saada ja kasutavad rahva ees jonnimist just sellepärast, et see töötab. Tegelikult saad sa ju väga hästi aru, millal laps võtab tuurid üles, kuna ta on väsinud ja millal sellepärast, et ta üritab sinult midagi välja kaubelda. Kui viimasel juhul järgi annad, õpib laps seda, et saab sind sobivaid viise kasutades alati käsutada ja sa kuuletud. Tal on nüüd oma isiklik teenija. Mida sa arvad, mis omadusi ta siis täiskasvanuna oma partneris otsib? Ikka teenija omi!\n8. Sa tiirled kogu aeg oma lapse ümber\nKui beebiaeg on möödas, siis mudilasele tasub juba 15-minutilisi omaetteolemisi pakkuda küll. See ergutab tema fantaasiat, iseseisvust ja usaldust maailma vastu. Maailm ei ründa, kui ema pisut eemal on. Paljud vanemad aga hoopis toetavad lapse abitust, sisendades talle, et kohe, kui ema või isa eemale läheb, võib juhtuda midagi hirmsat.\n9. Sa ei ole järjekindel\n"Ei" tähendab "ei"! Kui sa just sellega, et pidevalt meelt muudad ja ennast ära rääkida lased, manipulaatorit ei taha kasvatada. Samas, et sinu laps õpiks enda soove põhjendama ja valikuid selgitama, siis tuleks teda igatahes oma tahtmistest rääkima julgustada. Tal võiks olla alati võimalus hinnangute- ja hirmuvabalt oma soove esitada. Sellele võiks järgneda teievaheline arutelu, mille lõppotsuseks on "jah" või "ei". Ja sellisel juhul jääb ei paika ja enam kauplemisele ei kuulu.\n10. Sa autasustad tema head käitumist asjadega\nHea käitumine peaks olema normaalne ja selle eest autasu ei anta. Vastasel juhul hakkab ta hästi käituma vaid siis, kui selle eest tasu saab. Kui laps õpib uue oskuse või saab hea hinde, siis kiida tema pingutust ja rõõmusta koos temaga saavutatu üle, mitte ära osta talle uut mänguasja. Muidu kasvatad inimest, kes ka tööl eeldab, et oma tavalisi tööülesandeid tasub teha korralikult ainult sel juhul, kui selle eest ekstra preemiat saab. Kes endale küll sellist töötajat tahaks?\nAllikad: purewow. com, psychologytoday.com\nOn neli kasvatusstiili, mida vanemad enamasti rakendavad — vaata, kuidas sinu stiil last...


Kuidas muuta ajutise lapse hooldusõiguse / Kokkusaamine Telli - Tips for you - Tipsed.Com\nsilhouetted lapsi pildi Pix Marti alates & lt; a href = "http: //www.fotolia.com'> Fotolia.com & lt; / a & gt;\nKohtud sisestage ajutine vahistamine ja kaaslane külastatavuse tellimuste arv erinevates olukordades.Kõige ühised tingimused, mille ajutine tellimusi küsimust kohus on käigus abielulahutuse või lahuselu menetluse kohaselt "lapse hooldusõiguse A kuni Z" Guy J. Valge.On olemas menetlus võimaldab teil muuta olemasolevat ajutine või vahi all või külastatavuse järjekorras.See protsess on praktiliselt sama, ükskõik kus te elate USAs.\nResolutsiooni muuta vahi\nResolutsiooni muuta külastatavuse\nMine sekretärkohus ja saada tüüpvormi algatusel muuta vahi all või algatusel muuta külastatavuse, sõltuvalt muutmise te otsite.Tüüpiline kohtusekretär säilitab valik tüüpvormi liikumisi kasutamiseks inimestel ei esinda advokaat.\nTäida liikumise kujul, kasutades kaasas olevat juhendit dokument.Motion muuta ajutise vahistamise, siis peab näitama olulisi\nmuutusi asjaoludest.See tähendab, et peate esitama fakte, et säilitada praegune korraldus ei ole parim laste huvidega.Sa ei pea tõendama sellist olulist muutust, kui sa soovid muuta külastatavuse ajakava.Sa pead ainult näidata fakte, miks praegune korraldus ei tööta hästi.\nLogi liikumise kujul.Mõnes riigis, täitmise esineb ees notar.Juurdepääs eestkoste ja kokkusaamine seadused oma riigi kodulehe kaudu säilitada oma riigi seadusandja.\nSaada koopia liikuma teisele vanemale.Enamik riike lubab esimese klassi posti sertifitseeritud mail ei nõuta.\nGraafik kohtuistungil, kas kohus sekretär või juhiabi kohtuniku määratud oma keel.\nteatab teisele vanemale kuupäev ja kellaaeg kohtuistungil.\nistungil osaleda ja esitada tõendeid ja argumente muutus, mida sa soovid.\neestkoste ja kokkusaamine juhtudel vaja on mõista keerulisi seadusi.Võtame tööle advokaat esindada oma huve oma keel.Ameerika advokatuuri hoiab vahendeid, mis aitavad leida advokaadid kogenud vahi õigusega.Nendeks kontaktandmeid riigi ja kohalike advokatuuride.\nABA perekonnaseaduse Quarterly: perekonnaseaduse on 50 osariiki\nAmerican Bar Association: Kataloog riigi ja kohaliku BarÜhendused


Tited, päevad, ovulatsioon ja teised eitede jutud, ehk ma olen 99% kindel, et ma olen suremas | Lipsuke\nTited, päevad, ovulatsioon ja teised eitede jutud, ehk ma olen 99% kindel, et ma olen suremas\nPosted on 21/11/2019 by Lipsuke\nSee kuu oli viimane kuu, mil ma oleksin võinud rasedaks jääda nii, et laps oleks kindlasti ära sündinud enne pulmi… Enamik teist ilmselt mõtleb, et midapekki mul viga on, aga enamik teist vast ei tunne ka seda, mida tunnen mina. Iga päev. Mu sees on tühi koht, üks tuikavalt valus auk, mis iga kord mõnda titeuudist nähes leekidesse lööb. See on selline magushapu tunne – sa oled justkui nii siiralt rõõmus selle uudise ja nende inimeste üle, aga samas seesama auk su sees põleb nii valusalt.\nEhk on ebaaus selliseid tundeid tunda, sest mul juba on kolm last. Kolm väikest last. Kolm tervet, imelist last. Aga ma ei saa sinna mitte midagi parata. See neljas on puudu. Ja niiiiiii nõme on mõelda, et kui kõik oleks läinud kenasti, oleksin ma praegu kuuendat+ kuud rase. See mõte on pöörane, aga samas oleks see nii äge. Mul oleks siis talvebeebi, sügisbeebi, suvebeebi ja kevadbeebi.\nKuu kuu järel, negatiivne test negatiivse järel. Ma ei taha mõeldagi mida tunnevad veel need, kel pole õnnestunud kordagi testil triipe näha… See lihtsalt sakib. Kõvasti. Ja samas mõtlen ma, et kas jubedam on rasedaks jääda ja kaotada, või mitte üldse neid triipe näha. Ma arvan, et esimene on siiski hullem, vähemalt minu jaoks.\nSeptembris tegin testi. Negatiivne. Pettumus. Viskasin selle vannituppa korvi ja läksin mossitades kohvi jooma. Paar päeva hiljem otsisin midagi sealt korvist ja leidsin testi. Vaatan ja vaatan, no midapekki – positiivne ju. Mõtlen vaid, et no ei saa olla ju, elevuse värin tekkis juba südamesse… Järgmisel hommikul tegin uue ja… noup. Negatiivne. Ja negatiivseks ta ka jäi. Kaks päeva hiljem, kui mul justkui ”õigel ajal” päevad hakkasid, oli see endiselt negatiivne.\nTriip oli hele ja raskesti pildile püütav, aga olemas ta siiski oli ja ei, see ei olnud mingi suvaline vari või kuivamise triip. Kiskusin testi laiali isegi. Punakaks värvunud oli täpselt see osa, mis positiivse testi puhulgi. Aga kuidas seda nüüd võtta? Kas see läheb rasedusena arvesse… Selliseid ”justkui positiivne aga siis hakkavad ikkagi päevad” teste on mul olnud ikka joppakolla, kui palju. Neli-viis tk kindlasti. Pluss siis need kolm, mis on sitalt lõppenud ”hiljem” (ca 5-7ndl) ja need kolm, kes mul siin mingi ime läbi toas ringi jooksevad. Ma olen viie-kuue aasta jooksul rase olnud oma 10 korda. See on ju fucked up…\nNeed ”liiga vara” testimised ongi tegelikult väärad, sest põhimõtteliselt pooled rasedused lõppevadki enne, kui naine teadagi saab, aga kui sa midagi ootad ja sulle on kättesaadavad ka ülivarajased testid, mida võibki teha juba 5-7p enne oodatavaid päevi (tundlikus 5, tavatestidel on see 10-25), siis on päris raske end taltsutada. Nüüd olen muidugi rohkem käega löönud ja minna lasknud, sest ma ei suuda enam. Teen selle neetud testi, kui päevad juba hilinevad. Ma ei kasuta mingeid ov teste, ega päevade lugemisi vms. Ma ei jaksa obsessida. Aga samas.. fuck nohh.\nEhk ei olegi mulle see hetkel siis ette nähtud. Äkki ma peaksingi ikkagi tegema vahepeale selle ”paar aastat oma elu elamise” faasi, käima koolis jne. Aga see on nii kahe otsaga vorst, sest üks osa minust tahab seda titte kohe ja praegu, teine osa minust aga on keskmiselt elevil ka mõtetest saavutada midagi väljaspool kodu…\nMul tulevad pulmad, ma ei taha seal ju mingi mega preggo ka olla. Tahaks ikka nautida ja pärast ilusaid pilte vaadata (mul mingi oma teema rasedana abiellujatega vist), aga kui ma kohe ikkagi ei jää, siis on see aeg jällegi triibupüüdmise mõttes justkui maha visatud, kui praegu pidurid peale tõmban. Tüüpiline mina – tahaks kõike ja korraga. Tahaks pulmi ja tahaks titte ja tahaks natuke ka seda ”oma elu”, aga noojahh.\nJärgmine kuu lähen igatahes jälle arsti juurde, sest mul on vist midagi ikka viga. See ei ole ju okei, et päevade vahepeal ka veritseb. See kuu oli samamoodi. Olid päevad ja siis umbes sel ajal, kui oleks pidanud toimuma ov, oli mingi 5 päeva määrimist-veritsust. Ja praeguseni pole päevadest jälle haisugi. Mingi nädal juba vist ”hiljaks jäänud”. Et nagu… imetamine, hormoonid, mingi haigus… vähk? Mõtteid ja hirme tekitab see igatahes küll, sest varem pole mu keha selliseid trikke teinud. Samas ma kardan, et arst, kelle juurde ma lähen, ei viitsi isegi süveneda ja ütleb kohe, et tegu on imetamisest tuleneva värgiga. Ehk oskab keegi soovitada normaalset naistearsti Tartus? Et, kui see arst nüüd ootuspäraselt käitub, siis läheks ikkagi edasi selle teemaga…\n*Ei, ma ei oota soovitusi stiilis ”saa see titt ikka kohe” või ”oota mõni aasta”, sest lõppude lõpuks teen ma niikuinii ikkagi täpselt nii, nagu mina oma südames tahan (kui ma vaid otsustatud saan), ükskõik mis see mõistuse hääl mul seal üleval kaagutab.*\n15 thoughts on “Tited, päevad, ovulatsioon ja teised eitede jutud, ehk ma olen 99% kindel, et ma olen suremas”\npalun loe juhendeid on 21/11/2019 at 08:01 said:\nSee hiljem tekkinud triip ei tähenda ju rasedust. Testil on põhjusega märgitud, et vaadata mingi kindla aja möödudes, enamasti 10 minutit. Kui sa seda testi ettenähtud ajast hiljem vaatad, siis uriinist on hakanud juba vesi välja aurustuma ja sellega uriini keemiline koostis muutub ja kutsub esile triibu tekkimise. Kui on rasedus, siis see teine triip ilmub ikkagi kohe, õiges ajavahemikus. kasvõi nõrgalt.\nLipsuke on 22/11/2019 at 19:09 said:\nJaa, teoorias ikka tean seda jah. Aga miks siis mõnel testil see triip tuleb ja mõnel ei tule? Mul mitu sellist hiljem tekkinud triipu ikkagi raseduseks osutunud ka…\nLii on 21/11/2019 at 08:25 said:\nMul oli hiljuti raseduse katkemine. Nii on küll jube mõelda, aga mõnes mõttes oli see positiivne. Vähemalt ma jäin rasedaks. Kuna meil lapsi pole ja praeguseks aasta proovitud, oli kartus suur, et äkki on minul või mehel midagi viga ja me ei saagi lapsi. Hetkel vähemalt olen lootust täis ja ehk õnnestub kohe uuesti.\nLipsuke on 22/11/2019 at 19:07 said:\nMa soovitaks ikkagi arsti juurde ka minna, sest äkki ikkagi on midagi paigast ära ja saate kiiremini abi…\nS. on 21/11/2019 at 08:34 said:\nSee “keskmiselt elevil” kõlab küll päris hästi, nii et tundub, et sinu jaoks ongi kaks head varianti. Nagu elus ikka – üks ei pruugi olla teisest õigem ja läheb, kuidas läheb, ikka läks õigesti :).\nLipsuke on 22/11/2019 at 19:05 said:\nLäheb ilmselt nii, nagu minema peab jah :D\nhay on 21/11/2019 at 10:41 said:\nMa annaksin sulle hoopis ühe raamatusoovituse, kui leiad aega lugeda. Rasestumisvastaste vahendite teema sind ilmselt praegu ei huvita. Aga seal on palju muud huvitavat. Kui oluline on, et hormoonid paigas oleks, mis võivad olla põhjused, et see nii ei ole ja kuidas ennast ravida.\nAnett on 21/11/2019 at 10:57 said:\nRahune maha ja võta üks asi korraga ette, keskendu pulmadele ja kui see titt tulla tahab, siis ta tuleb, lase lõdvaks. Naudi olemasolevaid, kolm on isegi korralik arv. Äkki valid endale eriala, mis on beebidega seotud, õpi ämmaemandaks/imetamisnõustajaks/doulaks?\nLipsuke on 21/11/2019 at 14:48 said:\nDoulaks olen mõelnud küll õppida, aga see siiski eeldab, et käin mitu korda nädalas Tallinna ja mehe töögraafikut ning laste asju arvestades, on see antud hetkel pmt võimatu. Kui Madli lasteaeda saab, siis ehk…\nMerli on 21/11/2019 at 11:43 said:\nMa käisin Tartu Seksuaaltervise Kliinikus Dr Peetsoni juures vist sarnase probleemiga. Ma võtsin minipille ja oli verekiududega voolus olnud u nädal. Tema küll oli põhjalik, kuigi selline asi võibki minipillidega olla. Igatahes, ta saatis mu ultrahelisse ja teste võtma kõrvalkabinetti (õnneks oli vaba aeg u tunni pärast). Ja sinu olukord on kauem kestnud ja täitsa veritsus ja otsest põhjust nagu ei tea, miks võiks olla (nagu mul oli minipillid), siis sind peaks nad seda arvestades kindlasti uurima. Mind uuriti, et välistadagi kõik muud probleemid ja sa tahad ka sama, nii et soovitan. Kuni 26 aastastele (ka) on seal tasuta, aega saab netis ka bronnida.\nLipsuke on 21/11/2019 at 14:49 said:\nOhh, tänks, uurin!\nM. on 21/11/2019 at 18:35 said:\nKuhu korvi sa kasutatud testid viskad? ? Ma soovitan selliste juhtumite ennetamiseks kasutatud testid prügikasti visata :) Iga testi kasutusjuhendis on kirjas peale mitme minuti möödudes loetakse see kasutuks nt “Ärge võtke arvesse testi tulemusi, mis on saadud enne ja pärast 5 minuti möödumist testi imava osa uriiniproovi kastmisest, kuna sellisel juhul võivad tulemused olla ekslikud.”\nPaljudes gruppides ei soovitata üldse tihti teste teha ja usu mind ma tean millest ma räägin. On endalgi olnud perioode, kus kuus tegin ikka päris mitu testi aga sellest “harjumusest” tuleb lahti saada, et endal kergem oleks! ?\nMul on aknalaual üks korv pudi-padiga, sinna viskasingi tookord. Jaaa, ma tean, aga no ikka vahin, nagu loll. Mitmel korral on need hiljem ilmunud triibud ju ikkagi rasedusteks saanud, sellepärast vist ikka vahingi ja piinan end. :D\nMariet on 22/11/2019 at 10:04 said:\nMul oli kunagi teismelisena tsükli keskel veritsust mitmel järjestikulisel tsüklil. Ja minule öeldi tookord, et seda juhtub, kui munarakk end ovaariumist välja rebib. Sain pillid peale, võtsin mingi aeg ja vist ühe korra on veel seda juhtunud aastaid hiljem. Aga jah, arstile peab pöörduma. :)\nE on 22/11/2019 at 15:54 said:\nTegelikult on see ikka “evaporation” ehk kuivamistriip kui see tekib sinna õigest vaatamisajast hiljem, seega raseduseks seda nüüd ära küll mõtle.


Login and language section\nAkrüüllõngad Efektlõngad Heegelniidid\nLõngagurmee Lõngagurmee Mohäärlõngad\nNaturaalsed lõngad Puuvillased lõngad Segalõngad\nSokilõngad Sokilõngad Tikkimislõngad\nKangad Kudumid Käsitöökarbid\nMetallikniit Motiivid Mütsitutit\nNiidid Paelad Raamatud\nSokipidurid Tekstiilivärvid Turvasilmad ja -ninad\nAuguga nööbid Kannaga nööbid Trukid ja haagid\nAtlasspaelad Kaunistuspaelad Kummid\nEhtetarvikud Haaknõelad Kangad\nKotirauad ja -sangad Kudumistarvikud Käärid\nLukud Muud Nõelad\nNööpnõelad Viltimistarvikud Viltlehed\nMuud Tikkimislõngad Tikkimispildid\nHeegelnõelad Kudumisvardad Ringvardad\nTellimiseks lisage tooted ostukorvi.\nTellida saab tooteid, millel on märge "Laos". Kui soovite tellida kaupa suuremas koguses kui seda on laos, siis antakse Teile teada kui palju on antud toodet võimalik tellida.\nTooted, millel on märge „tellimisel" ei saa tellida, sest neid ei ole laos. Täpsema info saamiseks pöörduge Vikkel OÜ poole (info@vikkel.ee).\nLõngade ostmisel palun arvestage asjaoluga, et värvides võib esineda erinevusi, mis tulenevad erinevatest partiidest, kasutatavast monitorist või printerist.\nOstu sooritamiseks valige Teile sobiv maksevõimalus ning kättetoimetamisviis.\nEnne tellimuse lõplikku kinnitamist, palun kontrollige kontaktandmete õigsust, vigaste andmete puhul võtab kauba kohale toimetamine oluliselt rohkem aega või osutub võimatuks.\nTooteid on võimalik tellida külalisena või registreerunud kasutajana. Registreerunud kasutajale on kõik tavahinnaga tooted 5% soodsamad. Topelt soodustused ei kehti. Hinnad kuvatakse registreerunud kasutajale juba 5% soodustusega.\nKäesolevad tingimused kehtivad Vikkel OÜ (edaspidi „müüja”) Interneti-poest aadressil vikkel.ee tellitud kaupade ostu-müügilepingute (edaspidi „leping”) kohta, mis sõlmitakse müüja ja ostja vahel nende tingimuste kehtivuse ajal.\nTellija tellimus loetakse sooviks sõlmida tellitud kauba ostu-müügi leping. Müüjat loetakse tellimusega nõustunuks, kui ta asub tellimust täitma.\nKataloogis olevad hinnad on Eurodes ning sisaldavad kehtivat käibemaksu. Ettevõte jätab endale õiguse hindu ette teavitamata muuta.\nKauba eest saab tasuda ettemaksuna. Makseviisideks on pangaülekanne või tasumine pangalingi vahendusel.\nTellitud kaubad edastatakse tellijale vastavalt tellija valikule. Kui tellitud kaupu ei ole võimalik kohe koos välja saata, saadab müüja tellitud kaubad tellijale mitme saadetisena.\nPaki saatmiskulu on 2,22 eur või 2,82 eur sõltuvalt paki suurusest.Ü\nle 60 € tellimuse korral tasub postikulu müüja.\nTellimust vormistades saad valida loetelust sobiva automaadi.\nPaki saabudes saadetakse Sinu mobiiltelefonile SMS teatega uksekood, millega saad automaadist paki kätte.\nPaki saatmiskulu on 3,2 eur või 3,6 eur sõltuvalt paki suurusest.Ü\nTellimust vormistades saad valida sobiva postiasutuse.\nPaki saabudes saadetakse Sinu mobiiltelefonile SMS, mis teavitab paki jõudmisest postkontorisse.\nKullerpaki puhul tuuakse pakk kliendile koju kätte. Kullertasu on 6 eurot.\nPaki saatmiskulu on 2,39 eur või 2,99 eur sõltuvalt paki suurusest. Ü\nPaki saabudes saadetakse Sinu mobiiltelefonile SMS teatega uksekood. Selle koodi abil saad paki SmartPOSTist kätte.\nTellitud kaubad saadetakse välja üldjuhul ühe tööpäeva jooksul tellimuse eest tasumisest. Juhul, kui toode on laost lõppenud, teavitatakse tellijat viivitusest.\nTellijal on õigus taganeda tellimusest 14 päeva jooksul alates tellitud kauba üleandmisest tellijale. Tellimusest taganemiseks loetakse tellitud kauba tagastamist müüjale nimetatud tähtaja jooksul. Kauba tagastamisega seonduvad kulud kannab tellija. Tagastatav kaup peab olema kasutamata ning originaalpakendis\nMüüja tagastab tellijale lepingust taganemise korral kauba eest tasutud hinna viivitamata, hiljemalt aga 30 päeva jooksul alates lepingust taganemisest tellija osundatud pangakontole. Tagastamisele ei kuulu tasu postiteenuse eest.\nTelli uudiskiri ja ole esimene\n© 2012/2013 Vikkel OÜ. All rights reserved.


Rannavärava piirkonnas alustatakse tänavate remonti > Tallinn\nRannavärava piirkonnas alustatakse tänavate remonti\nAlates kolmapäevast, 6. juunist alustatakse Põhja puiestee ja Kalasadama tänava ristmiku ning Mere puiestee ja Suure Rannavärava ristmiku rekonstrueerimistöödega. Ehitustööde ajal on ristmik tavaliiklusele suletud ning ühistransport on suunatud ümbersõidumarsruudile. Kohalikele elanikele ja ettevõtetele tagatakse juurdepääs.\nTallinna Kommunaalameti tellimusel alustab AS TREV-2 Grupp 6. juunil Põhja puiestee ja Kalasadama tänava ristmiku ning Mere puiestee ja Suure Rannavärava ristmiku rekonstrueerimistöödega.\nRekonstrueeritavatele ristmikele rajatakse piirkonda 2,5 - 3m laiused jalgteed. Jalakäijate ohutuse tagamiseks ning liiklusvoolude suunamiseks rajatakse ohutussaared. Jalakäijate ülekäiguradadele rajatakse erivalgustus ning vaegnägijate liikumise hõlbustamiseks paigaldatakse braikivid. Sõiduridade laius ristmikel on 3,0 - 3,5m. Ristmike valgustamiseks kasutatakse LED-tehnoloogial põhinevat tänavavalgustust. Lisaks rajatakse tänavavalgustus ning AS Tallinna Vesi finantseerimisel rekonstrueeritakse veetorustik.\nLisaks tee-ehituslikele töödele rajatakse rekonstrueerimistööde lõigus AS Tallinna Vesi finantseerimisel veetorustik.\nRistmiku rekonstrueerimise projektdokumentatsiooni koostas Teedeprojekt OÜ. Ehitustöid teostab AS TREV-2 Grupp. Ehitustööde lepinguline maksumus on 851 000 eurot. Ehitustööde lepinguline tähtaeg on käesoleva aasta juuli.


Anija vald - Eesti Entsüklopeedia\nAnija valla üldandmed\nElanike arv (2011) 5731\nPindala 520,94 km2\nAsustustihedus (el/km2 kohta) 11,0\nVallavanem Arvi Karotam\nAnija vald, 2. järgu haldusüksus, moodustatud 11. IV 1991; asub Harjumaa idaosas. Keskus Kehra linnas.\nAnija valla naaberomavalitsused on Aegviidu, Kose, Raasiku, Jõelähtme ja Kuusalu vald Harjumaal, Albu vald Järvamaal ja Tapa vald Lääne-Virumaal.\nAnija mõisa härrastemaja\nAnija vallas on vallasisene linn (Kehra) ja 31 küla: Aavere, Alavere, Anija, Arava, Härmakosu, Kaunissaare, Kehra, Kihmla, Kuusemäe, Lehtmetsa, Lilli, Linnakse, Looküla, Lükati, Mustjõe, Paasiku, Parila, Partsaare, Pikva, Pillapalu, Rasivere, Raudoja, Rooküla, Salumetsa, Salumäe, Soodla, Uuearu, Vetla, Vikipalu, Voose ja Ülejõe.\nVaata ka Anija valla elanike arv asulati\nValla kesk- ja idaosa kuuluvad Kõrvemaasse, lääneosa jääb Harju lavamaale. Anija vald on Jägala jõgikonnas, mille jõgedest saavad vett Soodla, Raudoja, Aavoja ja Kaunissaare veehoidla. Kõrvemaal Pillapalu küla tagamail Koitjärve rabas on Kivijärv, Koitjärv, Pedaslaugas, Pikkjärv ja mitu laugastikku, Aegviidu lähedal maaliline Ännijärv. Kõrvemaal on mitu mandrijää servamoodustist (Kulli, Pikapõllu ja Vargamäe oos, Apuparra, Lõuniku ja Änni lava), pinnamood vaheldub ka Vetla ja Voose ümbruses (Taganurga mõhnastik, Voose–Matsimäe ja Voose–Paunküla oosi põhjaosa). Anija valla piiresse jäävad Anija looduskaitseala, Maapaju looduskaitseala, Niinsoni looduskaitseala ning osa Kõrvemaa maastikukaitsealast ja Põhja-Kõrvemaa looduskaitsealast (Pillapalu ümbrus). Kaitse all on Alavere mõisa park (7,6 ha), Anija mõisa park (16,9 ha) ja Matsi dendraarium (1,7 ha; Kehra külas), Kehra ussikuusk (Ülejõe külas) ja Tagasauna mänd (ümbermõõt 2,21 m ja kõrgus 25 m; Voose külas) ning Gabrieli poolsaar (1,3 ha; Soodla külas). Kaitsealused rändrahnud: Kruusiaugu 2 kivi (ümbermõõt vastavalt 17,5 ja 12,6 m; Pikva külas), Mihkli talu rändrahn (ümbermõõt 20,4 m; kultuskivina muinsuskaitse all; Lilli külas), Nirgu rändrahn (ümbermõõt 19 m; Voose külas) ja Ülejõe 2 rändrahnu (ümbermõõt vastavalt 13 ja 12 m; Vetla külas).\nRiigimetsamaad haldavad Harjumaa metskonna Aegviidu, Anija, Paunküla ja Rooküla metsandik. Valda läbib Tallinna–Tapa raudtee, autoliikluses on olulised Jägala–Käravete (Piibe) ja Kose–Jägala maantee ning Perila–Jäneda tee.\nMajandus- ja kultuurielu keskus on 2002 vallasisese linna staatuse saanud Kehra. Seal on gümnaasium, kunstidekool, raamatukogu, kultuurikeskus, noortekeskus, spordikeskus; tervisekeskus (perearstid) ja päevakeskus; Alaveres on põhikool, lasteaed, rahvamaja, noortetuba, raamatukogu ja frantsiisikontor; Lehtmetsas lasteaed, Anijas raamatukogu, Vooses rahvamaja.\nRajoonide moodustamisel 1950 arvati endine Anija vald (Anija, Kehra ja Pikva külanõukogu) Kose rajooni (püsis 1959. aastani). Anija külanõukogu piire muudeti 1954, 1963 ja 1976, omavalitsusliku valla staatuse sai 16. I 1992. 2002 liitus Anija vallaga Kehra linn.\nAnija valla kodulehekülg\nKategooriad: Eesti vallad | Anija vald | Harjumaa omavalitsused


A6c6 allroad/my2010a, 176kw - Miilits - Leht 3 - Eesti Volkswageni Klubi foorum\nA6c6 allroad/my2010a, 176kw - Miilits\nLugemata postitus Postitas miilits » 06 Okt 2019, 07:56\nSamas, korrad kui puldist kàima lastuf, siis ikka kiiresti làheb salong soojaks nagu webal pole hàdasi. Vigasi ka pole. Vaatan uuel nàdalal ehk liigun ise hoopis audiga ja siis vaatan, kuidas veel kàitub. Audifoorumis mainiti, et c6 esimesed kasutuskorrad vôicadki sellised olla.\nLugemata postitus Postitas etnies858 » 06 Okt 2019, 08:35\nEndal discoveryl oli sama teema, tossas korralikult. Aitas põletuskambri vahetus.\nLugemata postitus Postitas miilits » 06 Okt 2019, 08:56\nMuidu siis tôötas korralikult? V miks vôtsid kambri vahetuse ette?\nLugemata postitus Postitas etnies858 » 06 Okt 2019, 09:02\nTöötas kõik ilusti aga, kuna mul seal sõidu/seisusoojendi ühes siis viskas kopa ette, et foori taga seistes korralik pilv pidevalt üleval oli. Mingi hetk hakkas flame out errorit ka viskama.\nÜle tuleks kontrollida ka muidugi webasto pump, sest see võib ka seda tossamist põhjustada, sest ei saavuta korraliku põletusprotsessi kui kütet piisavalt peale ei tule.\nSoovitaks lasta kellelgi webasto tarkvaraga ligi minna või siis osta ise sinine 5e KKL kaabel ja webasto tarkvara netis saadaval. Sealt saad otse tööle panna ja vaadata kõiki parameetreid.\nViimati muutis etnies858, 06 Okt 2019, 09:05, muudetud 1 kord kokku.\nLugemata postitus Postitas miilits » 24 Okt 2019, 21:10\nWebaga pole edasi aega olnud veel konkreetselt tegeleda ja olgem ausad, siis firmad, kes pakuvad weba diagnosti ja remonti on kas nii hõivatud või lihtsalt ei viitsi päringutele midagi vastata. Ühesõnaga, ei kiirusta sellega hetkel.\nKuna sain omale uue peegliklaasi, tumeneva ja soojaga, siis alustasin kohe selle vahetusega, hea lihtne tegevust.\nMõned päevad tagasi linnas liikudes lähitulesi põlema pannes avastasin, et juhioma vilgub, põleb ja kustub suht regulaarselt, siis ostsin tavalised osrami d3s tagavaraks. Täna võtsin käsile ja vahetasin ära. Nagu ka kuri kahtlus oli tule kinnituste osas, siis poole tööpealt kiirustasin veel forssi rem.komplekti järgi. Tulede tagasi panek ja loodi ajamine oli ikka selline fakk tegevus, et enam ei viitsi sellega jännata, et kõik jooned oleks okeilt tiiva,stange jne asjade suhtes. Sai ka miski regull tehtud maja seina vastas, aga ilmselt kuhugi üv punkti veel põikama.\nNing kogu selle jama juures jäin edasi mõtlema ja vaatlema seal väljas, et mis tegelikult selle nö vilgutule ühendamine annab mulle, mis siin see teenus on?\nMis asi peaks olema nö vilgutuli, millest siin juttu olnud? Kui tõmban kangi enda poole, siis läheb ju kauge pirn põlema ju.\nNiipalju, kui neid tulesi seal vaatasin ja kangutasin, siis ei leidnud ausalt vastust sellele. Et mis tuli selle plokiga nüüd lisaks kaugtulele mulle juurde andma hakkab.\nKas kurvituli? Sest rohkem nagu silma ei jäänudki, et mida seal nii veel ühendada saaks.\nLugemata postitus Postitas TiitRE » 24 Okt 2019, 22:34\nMis k*rdi "vilgutuled"?\nLugemata postitus Postitas R36 » 24 Okt 2019, 22:40\n24 Okt 2019, 22:34\nFacelift pillidel on H7 lisakad tule sees, need millel on need kaugtule funktsiooniga, ehk otse, siis need süttivad 120+ kui oled pikemat aega sõitnud.\nKui nurga all H8 siis ristmiku tuled.\nLugemata postitus Postitas miilits » 25 Okt 2019, 13:10\n24 Okt 2019, 22:40\nMa nüüd 120+ pole proovinud nendega, aga kui regullisin tuld, siis proovisin ja need nö keskmised pirnid paistsid tavalised nurga/kurvi omad olema, reageerisid siis kui rooli keerata. Ja nende valgustus just mingi eriti noobel küll polnud, et et nad kaugtulega midagi võiks juurde anda.\nLugemata postitus Postitas miilits » 11 Veebr 2020, 14:31\nKuna siin ühel õhtul pikast mnt sõidust jäi masin madalasse parkides, siis hommikul tore üllatus, et ratas koopas. Lugesin eri jutte teemasi, lisaks Eile tegin selle kalibreerimise ära, suht paindes olid kõik neli. Õhtul parkisin comforti peal ära, pole just kõige rohkem\nLoodis maja esine, aga hommikul mõõtes oli erisus seismajäetud mõõtmise vahel ca 5-7mm kõigil neljal. Nagu poleks just konkreetne leke konkreetses kohas. Aga niikui dynamicuga seisma jäetud, siis parem taga koopas kohe. Tellisin forsi aja, mis lõppes nagu huumoriga juba\nLugemata postitus Postitas miilits » 11 Veebr 2020, 14:32\nTellisin aja õhu diagnostikaks. Viisin eile\nÕhtul masina kohale, lasin dynamicu peale, et hommikul kohe esimese asjana oleks hea näha, kus vajunud. Andsin võtmed ja koju. Järgmisel päeval oodanud kõnet, et mis siis viga. 15 minti enne sulgemist sain kõnega kätte asutuse. Suures plaanis pole sittagi tehtud. Tulla mehhaanik, vaatas masin hommikul maas parem taga, pannud käima, pumpas üles ja lukku. Kogu muusika. Kell 17.15 helistades sain teada, et neil lausa plaan seda siis homme vaatama hakata, et nagu wtf mida asja. Mis perset see tähendab? Korralik ülelaskmine suhtumisega. Tra pean terve homse ymber mängima, asendus masina leidma. Mis ingel [VW Bot: "Keel korda!"] seal selle asja vaatamise ja diagnoosimisega nii keeruline oli, et seda hommikul ei saand teha. Viisin meelega eile masina, et öö kuivab seal ja oleks hea alustada asjaga.\nTegin plaanid ümber ja olin nõus, et jääb teiseks päevaks sinna\nViimati muutis miilits, 11 Veebr 2020, 14:35, muudetud 3 korda kokku.\nLugemata postitus Postitas miilits » 11 Veebr 2020, 14:38\nNüüd teine päev\nPäev otsa vaikus, helistan kell 15 et mis seis on mehed. Öeldakse, et seisab eilsest hommikust üleval lukus asendis ja pole vajumist. Ei saa viga otsida, kui ei vaju. Meenutan uuesti, et esimesel hommikul oli koopas ju ratas. Siis oli paar roppu sõna ja ütlesin et tulen autole järgi, pole aega lolli mängida enam siin teiega. Siis helistati 30 minti hiljem tagasi, et tegime kindlaks, padja keskel auk. See kõik suudeti teha 30 minutiga, et nagu mis see auto seal kaks päeva olema pidi siis? Lasin uue padja panna ja loodame, et kestab.\nAga no ei laabu mul selle peetri forsiga siin kuidagi need käimised ja nagu iga korraa läheb asi hullemaks. Õnneks ümber veel asutusi, kes on nõus tööd tegema ja seda nagu mõistliku ajaga\nLugemata postitus Postitas tobimarg » 11 Veebr 2020, 16:12\nLõpp hea, kõik hea, nagu vanarahvas ütles. Aga mis nad ka teadsid eks Kliendi aega võiks väärtustada küll. Äkki tuleb siis teinekord ka tagasi ja soovitab sõbralegi.\nA huvitav kuda ta siis teine päev ei vajunud, auk kadus korraks ära või?\nLugemata postitus Postitas miilits » 11 Veebr 2020, 17:04\nEga ma sellest audist aru saanudki ole eriti. Vajumine nurgast oli ainult kõige madalama astmega. Kõik muud asted olid vist ca 4 p paigas, no ses mõttes oli yhtlane vajumine igal neljal 5-7 mm. Mis paistaks nagu loogiline selle aja peale. Ju amort vms hoiab värki. Teine päev ei vaju kui nad lasevad yles ja service asendi lukku panevad ju, see jacking mode vms. See lukustab kõik systeemi ju kui masin peaks yles tõstetama tõstukile jne. Aga no see ajukas suhtumine rsk viskas yle. Kui saatsin per*e, et pange võtmed lauale olen poole tunniga autol järgi ja viin minema, siis nagu ime kombel selle ajaga tehti kõik selgeks. Nahui ma seda arga pikalt ette bronnisin omal kui selline jama seal käib, nagu elavas järjekorras oleks ingel [VW Bot: "Keel korda!"]. Rääkisin vahepealsel ajal mingi teiste lambi kohtadega ja seal õeldi kohe et kindlaks tegemine padjal mingi 30 minti.\nLugemata postitus Postitas murkamarko » 11 Veebr 2020, 20:53\nEks häid mehhanikuid leiab harva. Olen samuti mitmes remondi kohas pettunud. MIngid muulased tööle võetud ja ei jaga mitte emmigi. Seda siis mitmes kohas ja ei ole huipo kohad. Olen paljuski nende külastustest loobunud kuna ei taha oma närve raisata. Kui firma tahab teha endale halba mainet siis lasku käia, las aga võtab neid lolle tööle. Aga rahulolev klient toob siiski leiva lauale.\nLugemata postitus Postitas miilits » 21 Veebr 2020, 17:46\nKuna pônn viskas audi webasto t90 puldi peldikupotti, siis oleks vaja uus vaadata. Kas vw, skida jne logodega vàike t91 ka töötaks audile? Vana oli suur t90 jurakas kahe nupuga.\nLugemata postitus Postitas tobimarg » 21 Veebr 2020, 21:00\nPõnni huumorisoont peab igal juhul kiitma\nLugemata postitus Postitas miilits » 21 Veebr 2020, 21:14\n21 Veebr 2020, 21:00\nEga sa vàga palju erinevaid asju tormikeerises kaduvat ei nàe elu jooksul ju\nKes tänasid kasutajat miilits selle postituse eest:\nLugemata postitus Postitas TiitRE » 21 Veebr 2020, 23:17\n21 Veebr 2020, 17:46\nMa oma (´07) Phaetonil tegin T90-->T91, kõik sai kenasti toimima ja mõnusam ning viisakam ja väiksem pult (ebayst vist tookord 60 rubla vms).\nLugemata postitus Postitas miilits » 28 Mär 2020, 15:23\nEi ole õnnestunud tagant plokist juhtme välja võtmise ja samuti eest kaitse eemaldusega seda pulti kokku sobima\nSaada. Oma kaabliga samuti ei saa ligi, et katsetada, kuna pole suutnud leida sina sec code kuskilt. Õnneks ilmad sellised et vaja hetkel nkn pole seda lisa, aga siiski võiks ju valmis olla\nLugemata postitus Postitas Martty » 29 Mär 2020, 01:19\nKumb t91 pult sul on?\nMis on kood vastuvõtja plokil?\nLugemata postitus Postitas miilits » 29 Mär 2020, 10:16\n29 Mär 2020, 01:19\nOli see audi oem\nBFACEF2E-151A-41A0-88C1-C603C7611625.jpeg (208.97 KiB) Vaadatud 2448 korda\nSeda tahaks uueks\n27B4357D-5F4E-4C42-A457-904E733E0706.jpeg (375.6 KiB) Vaadatud 2448 korda\nD2319619-0ECE-4857-82DF-01545229CF8D.jpeg (351.74 KiB) Vaadatud 2448 korda\nLugemata postitus Postitas Martty » 30 Mär 2020, 10:17\nMul on tunne et see plokk ja pult ei ühildu.\nLugemata postitus Postitas miilits » 30 Mär 2020, 17:51\n30 Mär 2020, 10:17\nOn ka omal peale seda jebimist see tunne, aga samas peaksid ju plokk ja see vw logoga pult olema t91 versioonis niipalju kui ma neid netist pultide pilte vahtinud olen.\nLugemata postitus Postitas kraff » 30 Mär 2020, 18:42\neng_pl_WEBASTO-TELESTART-CONTROL-UNIT-VW-GOLF-VII-5Q0963513-28713_1.jpg (27.44 KiB) Vaadatud 2330 korda\nEnda masinal on sama pult aga plokil on T91 taga veel lin kirjas.\nLugemata postitus Postitas TiitRE » 30 Mär 2020, 19:17\nKood algusega 4F on vägagi Audi C6 oma.\nTime: 0.155s | Queries: 40 | Peak Memory Usage: 6.72 MiB | GZIP: On


Andmebaasile annab tagasisidet ekspertkomisjon, kuhu kuuluvad kuuluvad Kumu kuraator Triin Tulgiste, kunstnik ja EKA õppejõud Liina Siib ja Tartu Kunstniku Liidu esimees Peeter Talvistu, kunstnik Paul Kuimet ning KKEKi esindajad. Kunstnike valikul lähtutakse dünaamilisest ja kohanduvast loogikast, kuna alati leidub erandeid, mis ei sobi kindlapiiriliste kriteeriumitega. Andmebaasis esindatud kunstnik on päevakajaline, kõneaine tekitaja, tema jälg on tuntav kohalikus kaasaegses kunstis. Kuna KKEK on mittetulunduslik asutus, ei määra kunstnike valikut turuloogika. KKEKi tegevus on suunatud info jagamisele ja uurimistöö edendamisele, mitte kunstnike esindamisele galeriisüsteemis.


Jäneste paradiis jääb sündimata – Pealinn.ee\nJäneste paradiis jääb sündimata (0)\nKuna erafirma Ühisteenused bussijänestele Riigikohtu otsusel enam trahvi teha ei saa, hakkavad piletita sõitjaid trahvima nüüd linnapolitseinikud. Ka juba määratud trahvid tuleb kindlasti ära maksta.\nSeega jänest sõita karistamatuse üle rõõmustades siiski ei maksa, sest linnavõimud võtsid möödunud nädalal tööle 14 mittekoosseisulist piletikontrolöri.\n“Ka erafirma Ühisteenused kontrollib pileteid nagu ennegi,” lausus abilinnapea Jaanus Mutli. “Kui ta aga avastab “jänese”, siis kutsub munitsipaalkontrolli. See teeb lihtsalt piletikontrollile kuluva aja palju pikemaks.”\nTallinna Transpordiameti juhi Andres Harju sõnul tuleb juba määratud trahvid tingimata ära maksta. “Kohtuotsus kontrolli põhiseadusele vastavuse kohta jõustub avaldamise hetkel. Otsusel ei ole tagasiulatuvat jõudu,” selgitas Harju. Niisiis, kui trahv polnud vaidlustatud 15 päeva jooksul, antakse nõue edasi kohtutäiturile. Harju lisas, et Riigikohtu otsus ei nõua ka juba makstud trahvide tagastamist.\nLähiajal muutub piletikontrolli süsteem aga täielikult, kuna linn peab katkestama lepingu firmaga Ühisteenused ja võtma tööle 60 kontrolöri. Selleks on linnal täiendavalt vaja 20 miljonit krooni. Firma Ühisteenused võib ka nõuda linnalt hüvitist, mille suurus on ettearvamatu.


Noortebänd 2018 esimese poolfinaali esinejad viivad Tartu muusika lainele - Elu24 - Eesti kõige menukam veebitabloid\n4. oktoober 2018, 20:07\nNoortebänd 2018 esimese poolfinaali esinejad viivad Tartu muusika lainele\nVaata, kes täna üles astuvad!\nNoortebändi poolfinalist: K!KS\nSel nädalavahetusel selgub, kes Noortebänd 2018 poolfinalistidest pääseb edasi 9. novembril toimuvale finaali Rock Cafés. Vaata ja tee tutvust, millised bändid astuvad üles esimeses poolfinaalis, Tartus, Genialistide klubis.\n«Usun, et tänavused poolfinaalid saavad olema huvitavad. Eks on välja kujunenud või lihtsalt endale silma jäänud osad nimed, aga samas on väga raske öelda, kes täpselt finaali pääsevad. Õnneks viienda finalisti valmisel saab oma sõna sekka öelda ka rahvas,» möönab Noortebänd 2018 peakorraldaja Märt Truman.\nK!KS on Tartu noortest ja andekatest muusikutest koosnev bänd, mis on tegutsenud ligikaudu aasta. Noored teevad muusikat, kuna see annab võimaluse end pidevalt arendada ja avastada. K!KS otsustas konkursil osaleda seetõttu, et paljude Eesti muusikute edulugu on alguse saanud just Noortebändilt.\nRohkem infot SIIN ja kuula SIIN.\nEvelin Kivi on 22-aastane Tartu neiu, kes muusikaga tegelenud kogu oma teadliku elu. Ülikool viis tüdruku kokku Polina Rubtsovaga, kellega koos hakati muusikat tegema. Evelini otsus Noortebändil osaleda tuli üsna juhuslikult ning pääs poolfinaali oli tema jaoks suur üllatus. Tema loomingut on mõjutanud peamiselt peavoolu popmuusika.\nNoortebänd 2018 poolfinalist: Evelin Kivi\nDuo Ruut on ansambel, mis koosneb kahes heast sõbrast ja klassiõest, kes sattusid esimest korda koos musitseerima juba viiendas klassis. Noortebändil osalemine jõudis noorte muusikuteni läbi Pärimusbändide konkursi võidu. Tüdrukud püüavad hetkel haarata igast võimalusest, mis neile antakse ja anda alati endast parima.\nNoortebänd 2018 poolfinalist: Duo Ruut\nMuusikakollektiiv PIHLAP•UUD koosneb viiest noorest muusikust, keda ühendab kirg džässi vastu. Bändiliikmed teavad, et Noortebänd on kohalikule noorele muusikule parim hüppelaud, just seetõttu otsustatigi konkursist osa võtta. Ansambli muusika on mõjutatud eesti keelest ja nii koosneb bändi repertuaar eranditult vaid eestikeelsetest lugudest.\nNoortebänd 2018 poolfinalist: PIHLAP•UUD\nKahest noormehest koosnev bänd Allpoolsus sai alguse lapsepõlvesõprusest – poisid kohtusid lõbustuspargis. Allpoolsus püüab oma loomingu võimalikult mitmekesisena hoida. Eeskujusid leidub nii bluusi, roki kui džässmuusika varamust. Kuna bändiliikmed viljelevad omaloomingut, siis oli Noortebändi konkursil osalemine muusikute jaoks nii-öelda loomulik valik.\nNoortebänd 2018 poolfinalist: Allpoolsus\nNoortebänd 2018 võitja selgitatakse välja koostöös Kinemaga 9. novembril Rock Cafés. Samal õhtul saab kaasa elada ka finaalile Telia TV või veebi vahendusel. Rohkem infot Noortebändi kohta SIIN.


Toomas Hendrik Ilves eksib - peaminister Kaja Kallas on välispoliitikas ääretult ebakompetentne - Uued Uudised\nEsilehele » Arvamus » Toomas Hendrik Ilves eksib – peaminister Kaja Kallas on välispoliitikas ääretult ebakompetentne\nToomas Hendrik Ilves eksib – peaminister Kaja Kallas on välispoliitikas ääretult ebakompetentne\nKaja Kallase ja reformierakonna vihapursked olid seekord väga tugevad. Pilt on illustratiivne.\nPoliitikas, sealhulgas välispoliitikas, ei tähenda kompetentsus mitte üldlevinud loosungite pidevat kordamist, vaid oskust näha tegelikku pilti, sealhulgas ka ebameeldivat.\n20. jaanuaril kirjutas Postimees: “President Toomas-Hendrik Ilves ei olnud ühismeedias valitsusjuht Kaja Kallase (RE) kiitmisega kitsi, pidades teda välispoliitikas “parimaks ja osavaimaks peaministriks, kes on üldse seda ametit pidanud”.\nKa Toomas Hendrik Ilves ise on “loosungite mees” – ehk siis kordab ta rahvusvahelises poliitikas kasutatavaid stampväljendeid ja -arvamusi, süüvimata tegelikusesse. Sellest tulevad ka tema kiidusõnad Kaja Kallasele, kes järgib sama joont.\nNäitena saab võtta Barkhane missiooni, milles osaleb ka Malis teeniv Eesti üksus. Selle missiooni ja piirkonna kohta kirjutab Vikipeedia: The operation is led in co-operation with five countries, all of which are former French colonies that span the Sahel: Burkina Faso, Chad, Mali, Mauritania and Niger. Ehk siis toimumispiirkonnaks on Sahel ehk Sahara-tagune Aafrika ning riikideks, mille pinnal see toimub, eelnimetatud maad.\n19. jaanuaril küsis EKRE saadik Henn Põlluaas peaminister Kaja Kallaselt Mali missiooni kohta. Too vastas ülbelt:\n“Te ei mõista, kuidas on Euroopa julgeolek seotud sellega, mis toimub Malis. Väga lihtsalt, teie enda erakond on väga mures migratsioonisurve pärast, mis tuleb Aafrikast, ja kui Aafrika riikides on siis, kui need riigid ei toimi, kui inimesed seal elada ei saa, kui on pidev sõjaolukord, siis on selge see, et inimesed sellises kohas elada ei taha ja see migratsioonisurve kasvab. Nii et meie huvi on tegelikult see, et ka Aafrika riikides toimiks kord ja seda survet Euroopale ei tekiks, seda esiteks.” (Riigikogu stenogramm)\nHiljem küsis samal teemal küsimuse teine EKRE saadik Ruuben Kaalep ja sai peaministrilt vastuseks:\n“Ma küsin, et kas teie siis ei ole huvitatud sellest, et tegelikult mingi stabiilsus seal oleks. Nüüd Eesti sõdurid on seal nendel missioonidel väga hinnatud olnud ja tegelikult ka mingit stabiilsust suutnud seal tagada.”\nSiit selgubki Kaja Kallase täielik ebakompetentsus toimuva osas, sest mingit stabiilsust pole Barkhane piirkonnas suudetud tagada, vaid asi on läinud üha hullemaks, muuhulgas on kasvanud ka migratsioon ehk põgenemine ägenenud sõja eest – enamikku lugusid migrantide päästmisest või hukkumisest Vahemerel saadab selgitus “Migrandid olid pärit Sahara-tagusest Aafrikast”.\nKui Eesti kaitsevägi läks Malisse missioonile, oli seal tsiviilvalitsus – nüüd on seal võimul sõjaväehunta, kes on toonud riiki venelaste erasõjaväe ehk Wagneri ja riigis toimuvad välismissiooni-vastased meeleavaldused (“Malis tulid reedel tänavale tuhanded inimesed, kui sõjaväehunta tegi üleskutse avaldada meelt Lääne-Aafrika Riikide Majandusühenduse (ECOWAS) sanktsioonide vastu, mis kehtestati valimistega venitamise eest,” AFP-BNS, 15. jaanuar).\nLisaks tõrjub Mali hunta missiooniriike, millest annavad teada värsked uudised: “2020. aasta augustis riigipöördega võimule tulnud Mali hunta nõudis esmaspäeva õhtul Taani vägede viivitamatut lahkumist. Hunta teatas riigitelevisioonis ja sotsiaalmeedias tehtud avalduses, et umbes 90 Taani sõduri “lähetamine viidi läbi ilma nõusolekuta”. Taani saatis eriväed Malisse sealse režiimi selgel kutsel ja soovib nüüd välja selgitada, miks neil äkki lahkuda kästakse, ütles välisminister Jeppe Kofod teisipäeval.” (AFP-BNS)\nMalist lahkub ka Rootsi ja kuigi Kaja Kallas väitis Riigikogu ees, et “Rootslaste lahkumine oli ette planeeritud ja ette teada, see oli juba varasemalt meile teada, see ei olnud mingi uudis”, oli ka Rootsi tagasitõmbumine tingitud arusaamast, et Barkhane missioon on kokku jooksnud.\nNaastes Kaja Kallase jutu juurde, et missioon on “tegelikult ka mingit stabiilsust suutnud seal tagada”, siis see on ebakompetentne jura, mida tõestavad taas uudised: “Sõjaväelised riigipöörded on vastuvõetamatud, ütles teisipäeval ÜRO peasekretär António Guterres, reageerides päev varem Burkina Fasos aset leidnud putšile.” (AFP-BNS)\nBurkina Faso on samuti üks Barkhane missiooni toimumisriike, mis heitis endalt demokraatia. “Lääne-Aafrika riikide ühendus ECOWAS teatas teisipäeval, et mõistab sõjaväelise riigipöörde Burkina Fasos kindlalt hukka. “Olukorda Burkina Fasos saab iseloomustada sõjaväelise riigipöördena,” ütles ühendus pärast erakorralist tippkohtumist avalduses. “See saavutati pärast kaks päeva kestnud sõjaväelaste mässu, president Roch Marc Christian Kabore tagasiastumist, ähvardusi, hirmutamisi ja surveavaldusi,” märgiti avalduses.” (AFP-BNS)\nSama on juhtunud ka veel ühes Barkhane missiooniriigis, Tšaadis – taas värske uudis: “Tšaadi hunta teatas neljapäeval, et rahvuslik foorum, mille eesmärk on kaardistada riigi tulevik pärast sõjaväelist riigipööret 2021. aastal, lükatakse ligi kolme kuu võrra edasi. “Kõiki hõlmav riiklik dialoog”, mille putšistid kuulutasid välja uue aasta öösel, pidi algama 15. veebruaril, kuid see lükatakse edasi 10. maile, teatas presidendi kantselei Facebookis muid üksikasju jagamata. Mullu aprillis hukkus Tšaadi president Idriss Déby Itno lahingutes mässulistega riigi põhjaosas. Tema 37-aastane poeg, kindralleitnant Mahamat Idriss Déby Itno võttis võimu üle hunta eesotsas, mida nimetatakse Sõjaväe Ülemineku Nõukoguks (TMC).” (AFP-BNS)\nKõige värskem uudis: “Prantsusmaa ja tema Euroopa partnerid ei saa tekkinud olukorras Malisse, kuna hunta saatis äsja välja Taani sõdurid, ütles välisminister Jean-Yves Le Drian reedel. “Arvestades seda olukorda, poliitilise ja sõjalise raamistiku lõhkumist, ei saa me jääda, kui asjad on nii nagu nad on,” ütles Le Drian raadiojaamale RTL. Ta kurtis, et Euroopa, Prantsusmaa ja rahvusvahelistele vägedele, kes on tulnud Malisse džihadistidega võitlema, pillutakse ühe enam kaikaid kodaratesse. Minister ei öelnud siiski, kas Prantsusmaa kaalub Barkhane missiooni äratoomist.”\nKõik need uudised näitavad, et Barkhane missioonipiirkonnas olukord üha halveneb, Prantsusmaa algatatud sõjaline missioon on kokku jooksnud, piirkonna riigid hülgavad lääneliku demokraatia ja pöörduvad autoritaarsuse poole (mis üldjuhul tähendab konfliktide sõjalist lahendust, seda ka Wagneri toel), kõik see kokku aga tähendab mitte massimigratsiooni vaibumist, vaid selle kasvu. Mitte miski Barkhane missiooni eesmärkidest pole saavutatud.\nKaja Kallasele piisaks vaid pilgu ülelibistamisest uudistest ja ta näeks, et sündmused maailmas ei toimu nii, nagu räägivad loosungid ja nagu tema sellest lähtuvalt arenguid näeb. Kui võtta aluseks Delfi naljanumber ehk nende “faktikontroll”, siis Toomas-Hendrik Ilvese väite kohta, et Kaja Kallas on välispoliitikas “parim ja osavaim peaminister, kes on üldse seda ametit pidanud”, võib julgelt öelda: VALE.\nTeemad: Barkhane esilugu Kaja Kallas kuum Mali missioon Toomas Hendrik Ilves Välispoliitika